open-index/open-wikipedia-markdown huggingface dataset:
丁字褲

**丁字褲**，又叫做**T字褲**、**T-back**、**G弦褲**，係指肛門等部位淨係有一絛繩大小布條嘅底褲。因為似「丁」字而得名。

## 歷史
天氣酷熱嘅地區响早期嘅服裝穿着方面以簡單涼爽為主，因此各地都有流行着丁字褲嘅風俗，好似台灣嘅原住民阿美族、達悟族等部族，响男性服裝方面流行着丁字褲，而當時嘅丁字褲大多用麻布整。然而隨住科技進步，而家流行嘅丁字褲喺材料上同以前嘅好唔同，而家流行嘅丁字褲材料有棉、羊毛、絲同各種化學纖維材料，而且顏色方面五花八門，有紅、黃、藍、黑同白等顏色，條紋花邊嘅種類都好多，有豹紋條紋、相間條紋等。

## 男用丁字褲

男人嘅丁字褲往往唔同婦女嘅丁字褲，有啲丁字褲響前面垂直整可以容納男性生殖器嘅袋。丁字褲往往比其他男性內衣款式有更好嘅支持，同埋消除大腿內側同生殖器之間嘅壓迫感，呢兩個原因令男人同男仔可能會選揀着丁字褲。

## 女用丁字褲

隨住社會風氣愈趨開放，服裝商人裝造出布料越嚟越少嘅底褲同游水褲，丁字褲比比堅尼更進一步，幾乎去到極限，僅僅遮到屎眼同屄，同唔着褲差唔多，適合想要展露性感嘅女人。唔止喺游水、曬太陽嘅公開地方會有女人噉樣着，性愛或者色情嘅私密場合，都會用到。

## 注
慶妃

**慶妃**（）張氏，漢軍旗人個女，大清咸豐帝嘅妃嬪。

## 生平
道光二十年（1840年）十月初一生。咸豐帝時，張氏係長春宮宮女，係四春娘娘（禧妃、慶妃、吉妃、璷妃）其中一個。咸豐九年（1859年），由宮女晉為慶貴人，次序係禧貴人之次。咸豐帝死咗之後，四春娘娘喺同一日被同治帝進為嬪。慶貴人改叫慶嬪。同治帝死咗之後，四個人又再被光緒帝一齊晉為妃。光緒十一年（1885年）乙酉五月初三，張氏死咗，四十六歲命。光緒十四年九月廿四，以嬪禮葬係定陵妃園寢。

## 注釋

## 出面網頁
大紫荊勳章

（Great Bauhinia Medal，縮寫**GBM**）係香港特別行政區授勳及嘉獎制度下嘅最高榮譽，表揚畢生為香港作出重大貢獻嘅人。勳章嘅設計式樣，因為同港幣輔幣嘅壹毫、伍毫好似樣，就有咗花名**「伍毫子」勳章**。係由18K黃金同18K白金嵌成嘅，圖案係星光托著洋紫荊，洋紫荊代表香港，一粒星代表中國，體現出「一國兩制」，而紅色同金色嘅絲帶象徵高貴榮譽。

大紫荊勳章自1997年以嚟，每年都頒授一次，但係響2003年同2004年因冇人獲頒授而懸空。

## 授勳名單
### 1997年

* 安子介先生
* 利國偉博士
* 李福善先生
* 杜葉錫恩女士
* 查濟民先生
* 徐四民先生
* 莊世平先生
* 黃克立先生
* 曾憲梓先生
* 霍英東先生
* 鍾士元議員
* 羅德丞先生


### 1998年

* 沙理士先生
* 吳康民先生
* 邵逸夫爵士
* 黃保欣先生

### 1999年

* 李澤添先生
* 陳方安生女士
* 楊鐵樑議員
* Sir Sidney GORDON
* Sir William PURVES


### 2000年

* 列顯倫法官
* 沈　澄法官
* 毛鈞年先生
* 查良鏞教授
* 饒宗頤教授


### 2001年

* 方心讓爵士
* 李嘉誠先生
* 楊　光先生


### 2002年

* 曾蔭權先生
* 梁愛詩女士
* 鍾逸傑爵士
* 田長霖教授


### 2005年

* 劉皇發議員
* 蔣　震博士


### 2006年

* 李業廣議員
* 李東海博士
* 董建華先生


### 2007年

* 范徐麗泰議員
* 許仕仁議員
* 李國寶議員
* 李兆基博士


### 2008年

* 李國能首席法官
* 胡鴻烈博士
* 鄭裕彤博士
* 陳瑞球博士


### 2009年

* 唐英年先生
* 夏利萊博士
* 任志剛先生


### 2010年

* 曾俊華先生
* 夏佳理議員
* 梁智鴻議員
* 何鴻燊博士
* 馮國經博士
* 田家炳博士
* 高　錕爵士


### 2011年

* 梁振英議員
* 盛智文博士


### 2012年

* 馬道立首席法官
* 林瑞麟先生
* 黃仁龍先生
* 包致金法官
* 吳光正先生
* 呂志和博士


### 2013年

* 陳兆愷法官
* 梅師賢爵士
* 釋覺光法師
* 譚惠珠女士


### 2014年

* 楊孫西博士
* 何柱國先生


### 2015年

* 曾鈺成議員
* 鄭耀棠議員
* 何世柱先生
* 李達三博士


### 2016年

* 林鄭月娥女士
* 譚耀宗議員
* 陳永棋先生
* 羅仲榮博士
* 胡法光先生
* 鄭慕智博士
* 徐立之教授


### 2017年

* 張建宗先生
* 陳茂波先生
* 袁國強先生
* 史美倫議員
* 李國章議員
* 羅范椒芬議員
* 葉國謙議員
* 羅康瑞先生
* 鄭家純先生
* 戴德豐先生
* 蘇澤光先生
* 陳啟宗先生


### 2018年

* 鄧　楨法官
* 張學明先生
* 陳有慶先生
* 楊紫芝教授


### 2019年

* 余國春先生
* 洪祖杭博士


### 2020年

* 梁君彥議員
* 陳智思議員
* 陳　東博士
* 許榮茂先生


### 2021年

* 張舉能首席法官
* 鄭若驊女士
* 周松崗議員
* 葉劉淑儀議員
* 陳振彬博士
* 蔡冠深博士
* 盧文端先生


### 2022年

* 李家超先生
* 張宇人議員
* 李　義法官
* 廖長城先生
* 王英偉博士
* 林建岳博士
* 吳良好先生


### 2023年

* 林健鋒議員
* 潘宗光教授
* 霍震霆先生
* 林淑儀女士
* 施子清博士


### 2024年

* 廖長江議員
* 劉兆佳教授
* 李焯芬教授
* 李家傑博士
* 林樹哲先生


### 2025年

* 馮兆波博士
* 楊　釗博士
* 梁智仁教授


## 注

## 參考資料
愛情犀利哥

**愛情犀利哥**（韓文：***'；[[英文]]：***Likable or Not**''）係[[大韓民國|韓國]][[韓國放送公社|KBS電視台]]喺[[2007年]][[9月3號]]至[[2008年]][[5月2號]]首播嘅[[KBS日日連續劇|日日連續劇]]，由趙東赫、韓智慧、金智錫、劉仁英、李英恩、金燦宇等演出。[[2010年]][[6月4號]]起每晚喺[[香港時間]]晚上8點至9點半喺香港[[亞洲電視]]高清亞洲台同本港台播出。

== 簡介 ==
*電視台：[[韓國放送公社|KBS]]（1TV）
*首　播：2007年9月3號至2008年5月2號
*時　段：韓國時間逢星期一至五，夜晚8時25分
*導　演：[[李德健]]
*編　劇：[[金思敬]]、[[白英淑]]
*主　演：趙東赫、韓智慧、金智錫、柳仁英、李令恩、金燦宇
*集　數：172

== 人物介紹 ==
***趙東赫 飾 羅善宰**
:美國名牌大學畢業，返韓國做股票經紀。
***韓智慧 飾 羅丹風**
:韓國大型食品公司嘅職員，啱啱升咗組長，係善宰個妹。張言雨前女友，姜白虎老婆
***金智錫 飾 姜白虎**
:畢業後無所事事，亂咁信人而俾人呃，連佢阿媽嘅積蓄都俾人呃埋。鳳琇雅嘅阿哥。
***柳仁英 飾 鳳琇雅**
:韓國大型食品公司嘅太子女，喺巴黎讀書，趁住假期返韓國。嫁羅善宰後離婚，鍾意發細路女脾氣。
***李令恩 飾 黃智瑛**
:寵物醫生，以前同善宰交往，姑姐係白虎嘅舅母。
***金燦宇 飾 吳達言**
:白虎嘅舅父，老婆黃鎂愛唔理佢同個仔，返外家，結果同佢同事蘇娜（Eva P飾）拉埋天窗。
***李智英 飾 黃鎂愛**
:吳達言嘅前妻，姜白虎嘅舅母，黃智瑛嘅姑姐，有個五歲嘅仔。幫智瑛為善宰出氣收善宰阿媽嘅掟煲費重使埋。
***李重文 飾 張言雨'''
五十鈴Super Cruiser

**五十鈴Super Cruiser**係五十鈴出嘅一款大型觀光及長途客車，1986年開始出，並取代五十鈴LV219。

Super Cruiser同LV219一樣係全氣墊懸掛，但頭軸係獨立懸掛；而Super Cruiser嘅頭軸係擺得比LV219後。巴士嘅車身規格分三種，包括超高車身（Super hi-decker）嘅Super Cruiser SHD、1987年推出嘅高車身（Hi-decker）Super Cruiser HD，同埋1989年推出嘅超高車身、司機位整到好低兼設喺車廂地台下面（Underfloor cockpit）嘅Super Cruiser UFC。

五十鈴Super Cruiser完整巴士喺1996年俾五十鈴Gala取代，但選用五十鈴以外車身嘅Super Cruiser底架就一直出到1998年。

## 型號一覽
富豪B59

**富豪B59**係一款由富豪出嘅後置引擎巴士底盤，喺1970年亮相。佢主要賣去歐洲同埋澳洲用。

富豪B59喺1980年俾富豪B10R取代。
大連

**大連**（；(舊)；(今)；威式拼音：**Talien**），舊時係**達里尼**（英文：**Dalniy**），係中國遼東半島南端嘅一個副省級城市，亦係中華人民共和國五個計劃單列市之一。有**北方香港**之稱。

## 地理
大連市南部同煙臺威海隔住渤海海峽、北接丹東鞍山營口、東部同北韓嘅平壤隔住黃海、西部同唐山天津隔住渤海。

### 周邊主要城市或地區
半徑約45公里，西南方向係旅順口區老鐵山，東北方向係金州區金石灘。

半徑約360公里，以東係平壤，以南係青島，以西係天津，以北係瀋陽。

半徑約1630公里，以東係東京，以南係臺中，以西係蘭州，以北係漠河。

### 氣候
大連喺遼東半島嘅最南端，呢度每年6月份落雨日數同埋降水量逐漸增多，7月份至8月份達到最多，幾乎日日落雨，可以話係大連嘅梅雨季。

## 史
;
齊靈公六年（公元前567年），齊國滅萊國（家下膠東地區），齊控制到山東半島東部沿海。萊國戰敗，渡海逃亡，舉國渡居遼東半島，大連一帶，人口大有增長，官府立村立社，派官吏管理。齊、萊人移民，山東同遼東文化，更爲密切，大連一帶發展水平，亦有所提高。

西漢時期大連地區設置**遝縣**，三國時期又改稱**東遝縣**。

### 名
大連，源自大連灣。初唐稱三山浦，中唐改青泥浦，喺今下青泥窪橋一帶，係一片黑泥灘，青卽係黑，得名青泥浦。明末清初又改青泥窪。家下個名依舊，化成繁華商業區代稱。大連灣，大連第一大灣，明代民間就有咁叫法。一八六零年第二次鴉片戰爭中，英國攻打大清，軍艦百幾艘駛入呢度，喺海圖標做「DALIANWAN」（大連灣），係迄今最早文獻記載。十九世紀末，俄國遠東勢力擴大，圖喺遼東半島，開個不凍港。俄國強租旅順大連後，睇中青泥窪，大連灣南岸呢個漁村仔。一八九九年，沙皇尼古拉二世敕令在此築港建城，改名達里尼市（DALNIY），意為「遙遠嘅都市」，大連由此建市。一九零五年，日本依據英國海圖，座城正式叫大連。從一九五零年起，一度同旅順合拼，改名旅大。一九八一年，囘復原稱大連，減筆爲連或鯤。

*青丘國（上古時代）
*遝縣（漢代）
*東遝縣（三國時代）
*三山浦（唐代·初）
*青泥浦（唐代·中）
*青泥窪（明末清初）
*達里尼（俄治時代）
*關東州·大連市（日治時代）
*旅大市（社會主義初級階段）
*中華人民共和國·大連市（現代）

### 事件
*2011年8月14號，發生咗「大連抗議PX遊行」。
*2016年6月14號，發生咗「大連的士事件」。
*2016年8月5號，發生咗「大連華表事件」。

## 政區
全市轄7個市轄區、1個縣，代管2個縣級市。

## 社會
*醫療
*治安
*環保
*就業
*保障
*建設

## 文化
;
### 歌曲

### 小説
*鮎川哲也著『ペトロフ事件』（1949年）
*清岡卓行著『アカシヤの大連』（1965年）

### 電視
* 第一套：新聞綜合頻道（DLTV1）- 每週六12:00～12:20播放自2004年5月23號開播嘅日語節目「大連東瀛風」。其中一位主持人係日本女性（初代：三輪有里子、第2代：堤満莉子、第3代：高瀬美咲、第4代：楢橋里彩、第5代：元場寛子、第6代：佃由華、第7代：佐々木江梨、第8代：金子陽子）。
* 第二套：經濟生活頻道（DLTV2）
* 第三套：公共頻道（DLTV3）
* 第四套：文體頻道（DLTV4）
* 第五套：影視頻道（DLTV5）
* 第六套：少兒頻道（DLTV6）
* 第七套：財經頻道（DLTV7）
* 第八套：電視購物頻道（DLTV8）

## 政治

## 交通
;
* 有軌電車
* 無軌電車
* 雙層巴士
* 快軌
* BRT
* 地下鐵

## 名人

## 註、攷
八爪魚保羅

**八爪魚保羅**（，2008年1月—2010年10月26號）係德國奧柏侯遜（Oberhausen）海洋館養嘅一隻八爪魚，屬* Octopus vulgaris*，喺英格蘭出世。佢俾人用嚟估德國足球代表隊嘅比賽結果，而佢喺2010年FIFA世界盃估波全中令佢喺全世界出晒名。

德國開波之前，工作人員會將嘢食擺落兩個透明箱入面，一個貼咗德國國旗，另一個貼德國對手嘅國旗。保羅攞嘢食先揀邊個箱，即係估嗰隊會贏。

保羅喺2008年歐洲國家盃估中德國隊6場比賽嘅其中4場。佢喺2010年FIFA世界盃估中晒德國隊打過嘅7場比賽，連決賽荷蘭對西班牙嘅賽果都估中埋，不過自八強之後，佢就開始收到死亡恐嚇，噉係因為佢貼中德國八強贏阿根廷同埋四強輸畀西班牙，而俾阿根廷同埋德國擁躉要脅劏咗佢嚟食，令海洋館要加強防範。

## 預測成績
### 德國隊賽事預測

### 其他賽事預測

## 參考
一品紅

**一品紅**（英文***'）係[[色料]]一[[隻]]，亦係[[色]]名，歸入[[紅]]，或者[[橙紅]]。佢係[[一品色料]]之一。一品紅係[[有機化合物]]，學名'''茜素'''（***'）或者叫**1,2-二羥基蒽醌**（****），化學式。隻嘢天然就有，存於茜草根。後尾英人與德人幾乎同時發現，可以人工合成，而德人比英人早一日申請專利，但英人之製法，之比德人更有利可圖。舊時英軍制服，就係染咗一品紅。

蒽醌係已知致癌物，亦即係用一品紅其實有一定風險。

## 攷
西營盤站

**西營盤站**（；）係香港一鐵路車站，喺香港島西營盤，歸港鐵港島綫，喺2015年3月29號啟用。站用島式月台。呢個站嘅B3出口喺2016年6月25號先至啟用。

## 歷史
1967年設計，西營盤站係港島綫一站，喺皇后大道西地底，東及桂香街，西及忠正街。香港政府為減輕地鐵負債，1982年到1983年3月間，港島綫地鐵公司先起一段，即上環到柴灣，以解決中西區交通嚴重擠塞，引致干諾道及皇后大道西部份居民前往中區、太古及銅鑼灣。但到1986年港島綫通車，都冇起到西營盤站。

2003年12月，規劃署分區計劃大綱核准圖編號，寫咗港島綫德輔道西西延嘅車站位置，改喺德輔道西94號到170號電車路地底。喺德輔道西110號地面，會見到電力支站（ESS），貼有地鐵告示。鄰近嘅醫療中心，有個向德輔道西嘅密封房間，可能係未來車站出口。

之不過地鐵喺2002年5月，向政府遞交建議，西營盤站西移到德輔道西同水街交界嘅地底。

之不過，2004年3月，港鐵公司港島綫西延嘅初步設計，西營盤站又移向東南，喺第三街同香港佐治五世紀念公園交界地底。港鐵公司向《明報》透露，咁係避免主要街道工程，以免滋擾，亦可順勢收納半山區居民。但係，香港佐治五世紀念公園附近，有好多特色嘅石牆樹，居民擔心港鐵會斬老樹，當地區議員發起「**地鐵到我家，老樹不搬家**」運動，要求地鐵公司施工，要保護該處石牆樹。

2005年6月建議，西營盤站係港島綫延伸段，即係港島綫西延一車站。而非較早前建議，南區鐵路支線轉車站。該支綫當時亦叫西港島綫（暫稱「南港島綫西段」）。

## 車站結構
### 車站樓層

## 車站資料
### 車站介紹
二零零六年四月，地鐵公司發表港島綫西延最新建議方案，車站二層，地底一樓為車站大堂，地底二樓為島式月臺。部份位於半山區車站出口，有高速升降機連接。

### 車站出口

西營盤站有三組六個出口
：

## 利用狀況
由於鄰近多個西營盤或者西半山住宅區，以及多間中小學，因此車站服務對象都係學生同居住喺西營盤同西半山嘅居民。同時靠近「海味街」以及近年有多間高級餐廳同酒吧進駐而被稱為「小蘇豪」嘅高街，附近亦有多間酒店，所以人流不絕。另外，亦都有部分中半山或者西半山區嘅市民會選擇利用車站轉乘小巴前往目的地。

## 接駁交通
* 城巴：
** 3A、4、4X、5B、7、10、12、12M、13、18、18P、23、30X、37B、40、40M、40P、71、71P、90B、91、93C、N8X
* 過海隧道巴士：
** 101、101X、103、104、113、905、905A、905P、970、970X、973、H1
* 專線小巴：
** 3、10、12、12S、13、22、22S、28、31、45A、55、56、56A、N31

## 西營盤站啟用前特別優惠
港島綫西延喺2014年12月28號開通，但係西營盤站重未開通。為咗回饋返西營盤居民，港鐵喺位於德輔道西、正街、般咸道同埋皇后大道西嘅7-11便利店安裝特別優惠機，畀西營盤嘅乘客喺香港大學或者上環站上車；不過同其他港鐵特惠站一樣，嘟卡之後可以喺同一日使用同一張八達通無限次，不過如果唔係喺呢兩個車站入閘，或者過咗嗰日，優惠自動失效。

隨住西營盤站開站，呢個優惠順理成章咁停止。

## 上一站·下一站

### 列車班次

## 註

## 出面網頁

*港鐵公司 - 新支綫及工程項目 - 西港島綫及南港島綫
*城規會 - 《分區計劃大綱核准圖編號 S/H3/20》資料文件
*Western on the MTR track，Chester Yung、Danny Chung，英文虎報，2005年7月1日
* 港鐵公司－西營盤站街道圖
* 港鐵公司－西營盤站位置圖
* 港鐵公司－西營盤站列車服務時間
七子之歌

《**七子之歌**》係聞一多喺1925年3月喺美國留學期間創作嘅一首組詩，共七首，分別係澳門、香港、臺灣、威海衛、廣州灣、九龍、旅順-大連。

## 中華七子

## 出面網頁
*聞一多和《七子之歌》
*澳門回歸而寫嘅《七子之歌》
一品藍

**一品藍**（aniline blue）係隻色料，又係種色，歸入藍。一品藍係一品色料之一，係有機化合物，唔係咁溶喺水，所以佢夾甲基藍，先至易喺水，做得染料。生物學上用佢來染藍觀察。
黃菊仔

**黃菊仔**（；學名：**'），又叫**九里明'''（），係菊科下面嘅一個屬，有卅五個唔同品種。而有廿八係北美土生，其他就係南美同中美土生。

植株嘅規律係草本植物，通常花黃，花尖帶牙。

## 屬下品種
新手

**新手**（；）係一種對於新嚟嘅人或初學者或未經過任何指定專業訓練啲人嘅稱呼。從20世紀尾開始，由於電腦喺好多家庭出現，「新仔」重可以形容唔識用電腦或電腦初學者，甚至喺網遊或用Linux嗰邊用到。雖然一詞帶有貶義性，但凈形容個人範圍，冇乜價值判斷行為。

## 史
呢個詞一源已經無從考證，但有兩種講法：
*喺美國或澳洲嗰邊，19世紀中葉用得最火爆嘅英文單詞「newie」出現，通常形容個場景或地區啲新豬肉。
*出喺英國嗰邊啲公立學校成日用嘅「new boy」或「new blood」一詞。

到咗1960～1970年代嘅越南戰爭時期，「newbie」一詞正式喺美國街頭出現。最初喺Usenet網站出現，直到1981年而越嚟越多人用。

## 註

## 出面網頁
* Merriam Webster on Newbie
金英勇勳章

**金英勇勳章**（Medal for Bravery (Gold)，縮寫**MBG**）係香港授勳及嘉獎制度嘅其中一種勳章。自1998年起開始頒授。獲頒授金英勇勳章嘅人士見義勇為，無懼高度危險，奮不顧身。

## 授勳名單
### 1998年

* 李仍光先生（追授）
* Mr. Thomas Frederick Crosier LARMOUR（追授）


### 1999年

* 郭錦明先生
* 譚忠強先生


### 2000年

* 梁錦光先生（追授）
* 盧俊河先生（追授）
* 黎耀宗先生（追授）


### 2001年

* 趙順安先生（追授）


### 2002年

* Mr. Zafar Iqbal KHAN（追授）


### 2003年

* 謝婉雯醫生（追授）


### 2004年

* 張振威先生（追授）


### 2005年

* 黃世傑先生


### 2006年

* 朱振國先生
* 冼家強先生
* 曾國恒先生（追授）


### 2007年

* 黃家熙先生（追授）
* 錢國明先生


### 2008年

* 蕭永方先生（追授）
* 陳兆龍先生（追授）


### 2010年

* 黃福榮先生（追授）
* 楊俊傑先生（追授）


### 2011年

* 梁錦榮先生（追授）
* 傅卓仁先生（追授）
* 謝廷駿先生（追授）


### 2015年

* 梁國基先生（追授）


### 2016年

* 張耀升先生（追授）
* 許志傑先生（追授）


### 2017年

* 邱少明先生（追授）


### 2020年

* 吳詠敏女士（追授）
* 黃焯梆先生（追授）
* 鄭澤然先生
* 黎志恒先生（追授）


### 2021年

* 林婉儀女士（追授）
三菱Fuso Aero Ace

**三菱Aero Ace**係三菱Fuso出嘅一個大型單層觀光及長途客車系列，用無大樑式設計、氣墊懸掛同埋配後置引擎。

## 前史–三菱MS
三菱MS系列早喺1974年面世，一開始就係用氣墊懸掛。首先出現嘅係按照國鐵巴士（）規格（即係國鐵專用型式）而設計嘅MS504。

到咗1976年，三菱出MS512同埋MS513，佢哋喺1977年取代上一代嘅B806、B905、B906同埋B907系列。三菱喺1980年推出第二代MS系列，包括MS613同埋MS615。

## 生產史
1982年，三菱推出第三代MS系列，並將佢稱為**Aero Bus**。初代Aero系列客車出現過多個版本：標準車身（Standard-decker）同埋高車身（Hi-decker）版叫Aero Bus、頭軸上面車頂向車頭斜落去嘅超高車身版（Super hi-decker）叫Super Aero I、幾乎平頂嘅超高車身版叫Super Aero II、超高車身（由吳羽/新吳羽，即係家下嘅三菱Fuso巴士製造出車身）而司機位整到好低嘅叫Aero Queen K同埋輕啲兼矮少少嘅Aero Queen K II，三軸超高車身版叫Aero Queen（後來改叫Aero Queen W）。另外三菱喺1980年代中建基於Aero系列設計出最後一款國鐵專用型式客車。

1980年代尾出現新版超高車身嘅Aero Queen M同埋Aero Queen MV（兩塊擋風玻璃、司機位整到好低），另外亦有新版高車身嘅Aero Bus Hi-Decker M。

1992年，三菱推出第二代Aero系列客車，三菱同埋新吳羽車身設計統一咗。標準車身同埋高車身版叫Aero Bus；至於超高車身版，一塊過擋風玻璃嘅叫Aero Queen I、司機位整到好低嘅叫Aero Queen II，而司機位整到好低兼設喺車廂地台下面嘅就叫Aero Queen III（1993－2005年出）。1993年，三菱推出新一代MM並將佢嘅客車版本列入Aero Bus系列之內。

2007年，三菱推出第三代Aero系列客車，高車身版個名由Aero Bus改為Aero Ace，而超高車身版就繼續叫Aero Queen。2007年起Nissan Diesel同埋三菱Fuso之間嘅OEM供應協議生效，三菱Fuso亦開始出Aero Ace同埋Aero Queen畀Nissan Diesel賣：Nissan Diesel賣嘅Aero Ace稱為Space Arrow A，而Aero Queen就稱為Space Wing A。

2010年10月，三菱Fuso同埋UD Trucks（前Nissan Diesel）合併巴士生產嘅計畫宣佈玩完，而落實咗四年嘅OEM供應協議亦都冇埋。UD Space Arrow A同埋Space Wing A嘅生產維持到大概2011年。

## 型號一覽

## 出面網頁
* 官方產品介紹－Aero Queen
* 官方產品介紹－Aero Ace
* 官方產品介紹－Aero Ace MM
* Aero Queen/Aero Ace特別網頁
君傲灣

**君傲灣**（英文：**The Grandiose**）喺香港新界將軍澳唐俊街9號，係一個商場及住宅混合嘅商住項目，物業發展商係新世界發展、前地鐵公司（家下港鐵公司）以及周大福企業。君傲灣係鄰近港鐵將軍澳站嘅物業，喺2006年啟用。

## 物業特色
戶戶設有露台，商場面積達180,000呎，室內外會所面積連平台花園共120,000呎。

## 間格
住宅單位建築面積由576平方呎至1055平方呎。物業間隔有2房2廳、3房1廁、3房套房、3房套房加1個工人房，每戶都有露台。

## 承建商
* 協興建築

## 連出去
* http://www.nwd.com.hk/build/grandiose/index.html
* 至Cool!君傲灣
* 君傲灣住戶討論區
* 新世界發展項目
韓國標準時間

（，**K**orea **S**tandard **T**ime-**KST**）係南韓採用嘅標準時間，全年比協調世界時快9個鐘，即係位於UTC+9。
2009年度十大勁歌金曲得獎名單

**2009年度十大勁歌金曲頒獎典禮**於2010年1月16號喺香港體育館舉行。

## 歌曲獎項
### 十大勁歌金曲獎

### 最受歡迎改編歌曲獎
***金獎：給自己的信 - [[鍾舒漫]]**
*銀獎：開動快樂 - 容祖兒
*銅獎：今天終於知道錯 - 陳偉霆

### 最受歡迎廣告歌曲獎
***雙冠軍 - [[容祖兒]]**

### 最受歡迎華語歌曲獎
***金獎：寂寞先生 - [[曹格|曹　格]]**
*銀獎：這就是愛嗎 - 容祖兒
*銅獎：明天以後 - 林　峯、泳　兒

### 最受歡迎合唱歌曲獎
***金獎：我的回憶不是我的 - [[泳兒|泳　兒]]、[[海鳴威]]**
*銀獎：一刀了斷 - 胡杏兒、張智霖
*銅獎：戀愛令人心痛 - 韋　雄、鍾嘉欣

## 歌手獎項
### 最受歡迎組合獎
***金獎：[[RubberBand]]**
** 上榜歌曲：衝、發現號
** 派台歌曲：阿波羅
** 演繹歌曲：發現號 
*銀獎：農　夫
** 上榜歌曲：富甲天下、歡天喜地、娛樂圈殺人事件
*銅獎：HotCha
** 上榜歌曲：我要最喜愛的、變大、**對我有感覺**
** 派台歌曲：時光之光

### 最受歡迎唱作歌星
***金獎：[[王菀之]]**
** 上榜歌曲：**大笨鐘**、**月亮說**
** 演繹歌曲：**月亮說** 
*銀獎：側　田
** 上榜歌曲：無言無語、**B.O.K.**
*銅獎：藍奕邦
** 上榜歌曲：向前走

### 2009年度傑出表現獎
***金獎：[[G.E.M.]]**
** 上榜歌曲：Where Did U Go、睡公主、All About U、Game Over
** 演繹歌曲：All About U
*銀獎：蔡卓妍
** 上榜歌曲：**二缺一**、I'm Sorry、生還者
*銅獎：鍾嘉欣
** 上榜歌曲：**日夜想你**
** 派台歌曲：戀愛令人心痛

## 新人獎項
### 新人薦場飆星獎
***[[Chita]]**
** 派台歌曲：Make A Love Song、空中小姐
** 演繹歌曲：空中小姐

### 最受歡迎新人獎
***金獎：[[徐子珊]]**
** 上榜歌曲：**讀心術**、Hit Me
** 演繹歌曲：Hit Me
*銀獎：王梓軒
** 上榜歌曲：羅茲威爾、1+1
*銅獎：樂　瞳
** 上榜歌曲：微笑的魚

## 幕後獎項
### 最佳作曲
***就算世界無童話 - [[雷頌德]]**
**主唱歌手：衛　蘭

### 最佳填詞
***如果時間來到 - [[張美賢]]**
**主唱歌手：林　峯

### 最佳編曲
***如果時間來到 - [[Johnny Yim]]**
**主唱歌手：林　峯

### 最佳歌曲監製
***Where Did U Go - [[雷頌德]]**
**主唱歌手：G.E.M.

## 四台聯頒音樂大獎
### 2009四台聯頒音樂大獎 - 歌曲獎
***得獎歌曲：地球很危險**
*作曲：John Laudon
*填詞：林　夕
*編曲：John Laudon
*監製：古巨基
*主唱：古巨基

## 五大年度獎項
### 亞太區最受歡迎香港男歌星
***[[林峯|林　峯]]**
** 上榜歌曲：值得流淚、**如果時間來到**、Let's Get Wet
** 演繹歌曲：Let's Get Wet

### 最受歡迎女歌星
***[[楊千嬅]]**
** 上榜歌曲：**真命天子**、原來過得很快樂
** 演繹歌曲：真命天子

### 最受歡迎男歌星
***[[古巨基]]**
** 上榜歌曲：**以你為榮**、**地球很危險**、**沒有腳的小鳥**
** 派台歌曲：男左女右
** 演繹歌曲：沒有腳的小鳥

### 亞太區最受歡迎香港女歌星
***[[容祖兒]]**
** 上榜歌曲：**可歌可泣**、**搜神記**、開動快樂、**雙冠軍**
** 演繹歌曲：很忙（國）

### 十大勁歌金曲金獎
***搜神記 - [[容祖兒]]**

## 榮譽大獎
### 飛躍舞台大獎
*'''草　蜢
施公奇案Ⅱ

《**施公奇案II**》係香港無綫電視響2008年製作，2010年推出嘅一部電視劇。呢套劇集係根據晚清小說《施公案》改編而成。

## 睇埋
*施公奇案

## 出面網頁
*官方網頁
馬模

**馬模**（，，，，）係瑞典第三大城市，喺士干尼郡西部，2018年人口超過30萬。

馬模離丹麥首都哥本哈根約30公里，中間隔住松德海峽。松德海峽大橋連埋兩個城市。
希星約

**希星約**（；，），喺香港有譯**希星加**，係丹麥斯崙島東北部嘅一個城市，同瑞典嘅希星堡隔住條厄勒海峽。

## 景點
希星約有好出名嘅格倫堡（Kronborg），係聯合國教科文組織世界遺產。另外，希星約喺繁忙時間隔4個字就有一班渡輪開去對面瑞典嘅希星堡，全程要4個字。

## 註
光榮會

**光榮會**（**Ndrangheta**）係意大利一個黑手黨組織，成員活躍於卡拉布里亞地區、南美甚至歐洲其它地區。光榮會黑社會組織涉犯謀殺、勒索、販毒同走私武器勾當http://www.bbc.co.uk/zhongwen/trad/world/2010/07/100713_italy_mafia.shtml http://www.881903.com/page/zh-tw/newsdetail.aspx?source=tbar&itemid=257387&csid=261_367。

2010年7月意大利警方曾經清剿呢個黑手黨光榮會，拘捕3百幾人，搜出6千萬歐元現金同財產。捉咗光榮會首領，包括米蘭負責人。
三門仔

:*船灣海嘅三門仔，睇[[三門仔 (白沙頭)]]*

**三門仔**（**Sam Mun Tsai**），又叫**三門仔漁民新村**，係香港一地，又係一村，喺大埔東北，以漁村名聞香港。佢喺個半島之上，對住大埔海，北係船灣，南係鹽田仔。附近北面沙欄，有比華利山別墅。原本呢度唔係叫三門仔，而真正嘅三門仔，喺老虎笏半島對出嘅白沙頭。因爲1960年代，香港政府起船灣淡水湖而成條村搬到現址，而呢帶因而叫三門仔。

## 地理
三門仔新村嘅位，查實喺鹽田仔北𡰪位。因爲鹽田仔北面，船灣一帶坭沙沉積，而成爲連島沙洲。所以新村變成連理喺沙洲南面，半島中段。三門仔對住大埔海，係個半月形嘅灣，香港政府喺灣口起咗條堤，等三門仔變成避風塘，是爲船灣避風塘。三門仔新村背後，係個山仔，有聯益漁村，係漁民村來嘅。條村喺個山上面，對住船灣海，可以望到洋洲同馬屎洲。而三門仔新村同聯益漁村村口，有暉曜花園同基督教五旬節聖潔會三門仔堂。

## 交通
三門仔有三門仔路，駁去汀角路。而三角仔新村，亦有碼頭，可以畀人租船前往吉澳等東北離島。由於馬屎洲係地質上係特別地區，有山路由三門仔新村，橫過鹽田仔到另一岸，等潮退時行沙洲過去馬屎洲。而碼頭船載人去馬屎洲。

## 區內
*三門仔新村
*聯益漁村
*基督教五旬節聖潔會三門仔堂
*暉曜花園
希星堡

**希星堡**（瑞典話：Helsingborg）係瑞典西南部一個城市，同丹麥嘅希星加隔住條厄勒海峽。

希星堡有好出名嘅希爾星堡足球會（Helsingborgs IF），瑞典國腳軒歷拿臣都喺度效力過。
舍蘭島

**舍蘭島**（；，）係丹麥第一大島，畀大庇路海峽同厄勒海峽將佢同芬島、瑞典嘅士干地區隔開咗。
## 註
士干尼

**士干尼**（；，），又譯做**斯冠尼**（當地），係瑞典最南邊嘅大區。雖然面積得瑞典嘅3%，但住咗120萬人，係瑞典總人口數13%。出名嘅城市包括馬模、希星堡。隔住厄勒海峽，就係鄰國丹麥嘅舍蘭島。

## 註
瑪嘉烈二世

**瑪嘉烈二世**（，），全名叫做 **Margrethe Alexandrine Þórhildur Ingrid**，係前任丹麥女王，亦都係丹麥第二位女王同500年蒞首位女王。1967年嫁畀法國平民出身嘅亨力克，佢哋生咗兩個仔：費特力十世同約阿金王子，而王夫喺2018年死咗。

瑪嘉烈二世喺首都哥本哈根出世，1972年1月14號因父王費特力九世駕崩而登基，做到2024年1月14號就退位畀佢個大仔費特力十世。

## 出面網頁
* 女王陛下 - 丹麦君主立宪制度
廣州撐粵語行動

係廣州部分市民（主要係本地廣州人，但亦有少量廣州外地人）喺2010年中發起嘅一系列捍衞粵語嘅行動。事件引起粵港澳三地網民嘅討論同當地媒體報道。

## 歷史背景
1956年2月6號，中華人民共和國政府實行推廣普通話嘅政策。廣州市嘅各個政府，教育機構開始逐步用普通話做主要語言，而廣州市本來嘅主要語言 —— 粵語嘅使用受到唔同程度嘅削弱。

由上世紀90年代尾開始，廣州部分中小學校禁止學生喺校內講粵語，違例會被扣「道德操行分」，有人話「講廿句粵語，三好學生無緣」。同時間亦有啲家長發現佢哋嘅仔女㗽屋企都唔講廣州話，甚至乎對粵語配音嘅卡通片都冇興趣。

另外，隨住越來越多非粵語使用者嘅遷入以及推廣普通話嘅影響，廣東省甚至廣州市內一啲非粵語使用者（尤其係來自北方省份嘅普通話使用者）唔單止拒絕了解同學習粵語，甚至排斥同歧視粵語，稱粵語係「鳥語」、「唔係人話」，並蔑稱粵語使用者係「南蠻」、「猴子」，經常引起粵語使用者同非粵語使用者之間嘅爭執（尤其以網絡更嚴重）。部分極端者更拉攏其他非粵語使用者企圖同化佢哋生活範圍內嘅粵語使用者。

自1990年代中以來，廣東鄰近嘅廣西壯族自治區，尤其係省城南寧，喺20世紀仍係粵語使用嘅活躍地區之一，後來響市政府推行普通話政策多年後進行嘅非正式統計顯示，粵語人口已跌到唔夠三成，而且多數係長者。

## 起因
喺2010年6月廣州市政協喺網上搞咗一個網上問卷調查，建議增加廣州市營電視頻道嘅普通話節目，問卷內容一面倒，類似軟強迫，令人質疑，即時引起廣州市民嘅強烈反對，超過八成人反對呢項提議，並且引發廣府話存廢嘅激烈討論。

喺2010年7月，廣州市政協委員紀可光正式向廣州市人民政府提交「關於廣州市營電視頻道全面改用普通話廣播」嘅提議，引起咗廣州市各界嘅強烈反對同批評。

同月有報道指廣州嘅執信南路小學要求學生喺課外時間都要講普通話，有受訪家長話學生如果被發現講粵語，就會被記名並交畀教師處理，甚至以扣分、「全校點名批評」作懲罰，令到佢個女唔敢講粵語，再係噉落去就連粵語都唔識講。

7月中，有市民發現明代名將袁崇煥喺東莞石碣故鄉紀念園嘅粵語口頭禪銘牌俾人鑿走。原來嘅金色銘牌上刻有佢打仗時嘅口頭禪「掉哪媽！頂硬上！」。香港《蘋果日報》指事件「令廣東話捍衞戰火上加油」。

有網民認為政府嘅做法係有政治涵義：因為習近平好大機會喺2012年中共十八大上面接替胡錦濤做中共中央總書記，但係「習總書記」嘅粵語發音同「雜種書記」係一樣。

## 捍衞粵語行動
有網民模仿香港電影《歲月神偷》嘅海報，整咗《碎粵神偷》諷刺畫。

7月11號，一班廣州市民喺人民公園舉行捍衞粵語活動，參加者一齊唱1980年代嘅粵語流行曲，在場有人手持模仿香港政府宣傳政改口號嘅「廣府話起錨」標語。

7月16號，廣東省委書記汪洋喺廣東省委十屆七次全會上引用《論語》故事，表示廣東基本上已「富之」，下一步更重要嘅係「教之」，要「以教開智，以文化人」，喺講到點樣「教之」嘅時候提到要推廣普通話。香港《蘋果日報》指汪洋嘅講話反映官方對民間呼籲保護粵語嘅立場仍然強硬。

## 事態進展
一啲人將今次爭議同學校教材指定課文嘅法國短篇小說《最後一課》所述情境相提並論。

* 7月19日，廣州市委副書記蘇志佳向傳媒表示粵語係嶺南文化嘅重要組成部分，市委、市政府從未諗過「廢除粵語」、「弱化粵語」。同日《人民日報》有文章指出今次爭論已「波及整個粵港澳地區，以及粵語移民較多的加拿大和澳大利亞等地」。

自由亞洲電台於7月21日有文章指出「呢次嘅粵語存廢之爭，喺全國引起咗討論，爆發咗上海、北京、新疆等地對方言處境嘅反思，喺粵語覆蓋區域——例如香港，都引起咗香港人保衛粵語嘅共鳴。」

* 7月25日，一批廣州市民喺江南西站A出口聚集支持粵語，但係被警察阻止，江南西站A出口一度被封閉。

活動主辦者喺事前已經向公安局備案，其後由於政府當局對佢哋施壓，佢哋被迫自行取消活動。但係25號嗰日仍然有大批市民喺下晝5點準時到達江南西站A出口，自發聚集，為粵語、為廣府文化發出自己內心嘅呼聲。

因為江南西站A出口地處繁華商業區，人流量大，現場好難區別主動參與集會人士同埋行街人士，所以關於參與人數嘅數字有多種講法。香港《蘋果日報》指差唔多有一萬人參加，香港《文匯報》就話有幾百人參加，自由亞洲電台粵語部引述在場人士話有二千幾人參加。呢場「粵語保衛戰」更加蔓延到香港，有人喺Facebook開群組，而且發起8月1號喺灣仔舉行保護粵語大行動。

大陸媒體幾乎冇報導甚至提及呢件事，可能係被大陸封鎖新聞，新浪微博第一時間封咗有關粵語文化、廣州文化嘅微博群，並限制搜索廣州、粵語一類嘅關鍵字，原因就未知。

7月28日，中共廣州市委副書記蘇志佳再一次明確表示廣州市委，廣州市政府無打算廢除同弱化粵語，「推普廢粵」純屬子虛烏有。

但係廣州市政府講一套，做一套嘅做法並冇解決問題。喺9月18、19號，香港知名人士蔡淑芳發起全球撐粵行動。因為當局喺大陸已經提早實行打擊，大陸方面嘅集會搞唔成，但係香港同美國就如期舉行。

## 風波再起
廣東省人民政府喺2011年12月17號公佈《廣東省國家通用語言文字規定》，指政府機關、教育、媒體等界別嘅人士需要使用普通話而唔係方言，引起民眾不滿。廣東省政府發言人就話，呢個舉動冇限制到方言嘅使用。

## 參考

## 睇埋
* 世界語言權利宣言
* 語言權利

## 出面網頁

* Rap廣州-《乜都拆，廣州話唔可以拆！》
* facebook組：唇亡齒寒，粵港澳兄弟齊撐粵語
* Facebook Page: Cantonese Language
* 廣東撐粵運動主題歌“不妨長做嶺南人”
* 「撐粵語」行動的背後
銀英勇勳章

**銀英勇勳章**（Medal for Bravery (Silver)，縮寫**MBS**）係香港授勳及嘉獎制度嘅其中一種勳章。自1999年起開始頒授。獲頒授銀英勇勳章嘅人士英勇非凡，堪稱典範。  

## 授勳名單
### 1999年

* 班立志先生
* 張志明先生
* 陳超明先生
* 劉惠恩先生
* 譚少雄先生


### 2000年

* 李誌華先生 
* 蔡　濤先生
 

### 2001年

* 張日銘先生 
* 陶志明先生 
* 彭玉華先生 
* 蔡汝成先生 
* 鄭錦華先生
 

### 2002年

* 梁成恩先生（追授）
 

### 2003年

* 王庚娣女士（追授）
* 劉永佳先生（追授）
* 劉錦蓉女士（追授）
* 鄭夏恩醫生（追授）
* 鄧香美女士（追授）
* 梁寶明先生（追授）
* 許志樑先生
* 吳嘉文先生


### 2004年

* 葉子恆先生


### 2005年

* 黃　漢先生
* 譚堡明先生


### 2007年

* 陳志培機長
* 胡偉雄機長 
* 陳兆基先生 
* 翟海亮先生 
* 李旭華先生 
* 李國明先生
 

### 2014年

* 翟海亮先生 
* 袁家威先生
 

### 2016年

* 尹建偉先生 
 

### 2018年

* 李栢強先生
* 黃瑞其先生
* 蘇智榮先生
* 蘇嘉祥先生
 

### 2019年

* 許俊威先生
* 楊枝財先生
* 鍾浩文先生
 

### 2020年

* 朱奇峰先生
* 凌家威先生
* 梁日輝先生
* 梁兆祥先生
* 梁鎮賢先生
* 劉達銘先生
* 鄧廣坤先生
 

### 2021年

* 孫偉薇女士
* 雷俊傑先生
* 黎遨遊先生
* 盧秉善先生 
 

### 2022年

* 蘇敬祖先生


### 2023年

* 司徒志鵬先生
* 呂嘉晴先生


### 2024年

* 蘇月良先生（追授）
偉易達

**偉易達**（英文**VTech Electronics Ltd.**，**Vtech**；，）係香港公司，專門整普羅大眾用嘅電子產品。偉易達好多唔同出品，有無線電話、單用途電腦，例如電郵機，同埋電腦玩具，畀細路學嘢用。公司一九七六年開，創立人係黃子欣同梁棪華。二零零九年計，約莫有員工二萬七千人。

一九八零年代到一九九零年代，偉易達有做個人電腦，主要品名Laser，同有機兼容萬國商業機器同蘋果電腦。蘋果電腦告佢抄Apple IIc，不過告唔入，因為佢抄嘅方法，唔涉及蘋果版權同專利權，係唯一一間可以造Apple IIc嘅兼容機。偉易達造電腦造到Intel 80486時代。

## 參考

## 出面網頁

* 官方網頁
* 電話
* 細路電腦
* 加拿大
Abyss

**abyss**喺英文係深淵噉解，重可以係：

* Abyss (Lionsheart專輯)
* Abyss (Ruiza專輯)
* ：美國超級拗手瓜大賽嘅隊員。體育界人嗌佢做**Abyss**。
* ：日本歌手小林優美嘅藝名。
三門仔 (白沙頭)

**三門仔**（Sam Mun Tsai）係香港一地，喺大埔東北，白沙頭島東側，𠿬船灣淡水湖南岸。舊時有村，對等船灣海，後尾起水塘搬走，搬咗去鹽田仔。

## 地理
三門仔周圍畀島圍，係天然避風港。舊時水上人喺度泊船。

## 名
三門仔，顧名思意，係三道門仔。門仔喺指窄嘅海門，三門仔附近地理有三個門仔。

## 睇埋
*三門仔
Accept

**accept**喺英文係接受噉解。重可以係：

* Accept (樂隊)：德國樂隊
* Accept (Accept專輯)
* Accept (Chicken Shack專輯)
* accept()：電腦程序嘅Berlekey套接字代碼
Access

**access**可以係：

*Microsoft Access：微軟公司屬下嘅軟件。
*Access 5：美國NASA嘅程序。
*Access (信用咭)：美國嘅信用咭。
*ACCESS：澳洲嘅青年網絡
*：美國嘅非盈利組織。
*Access (組合)：日本嘅音樂組合，又叫AXS。
齊聲喝彩

**齊聲喝彩**（英文acclamation）係一齊喝彩，以示歡迎或者認可。有時有啲選舉，唔用選票，而用齊聲喝彩，以示同意或者反對。
Accidental

**Accidental**係由英國嘅結他、作曲作詞人喺2002年正式發行嘅音樂專輯帶。曾經喺1995年12月至1996年1月嗰時喺德國斯圖加特錄音，直到2002年3月先至正式發佈成CD版。

## 歌單
#"The Tangled Bank" ……  3:40
#"Hit and Run" ……  2:57
#"Gatto Nero" ……  1:33
#"Old Geometry" ……  2:24
#"Their Blood is Black and Yellow" ……  4:33
#"In a Heartbeat" ……  1:15
#"Fooled Again" ……  5:04
#"Accidental" ……  3:27
#"Absinthe Memories (for Phil Minton)" ……  3:00
#"Incoming" ……  6:20
#"Almighty Home at Last" ……  5:12

## 出面網頁
*Fred Frith discography

類:專輯
服水土

**服水土**（喺生物實驗中稱為"馴養"）係種過程，講個別生物，去調整自己，以服異地水土。水土可以係水、土、嘢食、冷熱，天氣季節唔同變化。服水土喺生物有生之時，佔好短期，通常幾日到幾個禮拜。服水土係生物特點，可以順住環境而變。變，有啲喺外形，有啲喺行爲，有啲係體格，有啲喺內在生理。
公安

**公安**（）可以係：
* 公共安全，維持社會嘅秩序同安寧狀態，因爲噉而有相應組織

## 機構
* 公安機關，中國大陸依家統攬咗公共安全嘅執法、司法等權限嘅行政部門，分級度設置有國家公安部、省級公安廳、地區公安處、市縣公安局、區公安分局
* 一種職業、身份，指喺上述部門度做嘢嘅人民警察（公安民警）
* 公安消防部隊，中國內地負責消防嘅公安部隊
* 公安警察，日本警察廳及以下部門嘅俗稱
* 國家公安委員會，日本嘅行政機關
* 公安委員會，日本嘅行政委員會，管理警察嘅機關
* 公安調查廳，日本嘅行政官廳
* 公安審查委員會，日本嘅行政官廳
* 鐵道公安，設喺日本國有鐵路嘅警察組織
* 海上公安局，日本嘅海警組織
* 大韓民國檢察廳，韓國嘅公安機關
* 公安秩序守護局，沙俄秘密警察機關
* 越南人民公安，越南嘅公安組織
* 公安人民武裝，中越兩國共有嘅組織

## 其他
* 公安縣，湖北省荊州市下轄嘅縣
* 公安派，中國明末嘅文學流派，代表人物係公安三袁
* 公安村，多處
從犯

**從犯**係罪犯之一，佢係有份犯罪，又主動參加，但唔係直接做。例如有犯走去打劫銀行，拎支槍指住職員，另一個犯就喺門外睇水，或者駕車喺出面接應。睇水、接應嘅犯，係協助打劫，但唔係直接打劫，所以叫從犯。
嶺文學校

**嶺文學校**香港一間執咗嘅全日制男女小學，喺新界元朗大旗嶺村 266 號，因收生不足喺2005年9月1號正式停辦。

## 校訓
勤 誠 勇 毅

## 校歌
推進人類文明，為國育精英

偉哉嶺文學校，是吾輩明燈

同欽菁莪樂育，海外樹風聲

竚看莘莘學子，步步登雲程

須知學無止境，科學益求精

發揚校訓宏旨，勇毅與勤誠
天份

**天份**（）係人順利完成某種活動嗰時，必有嘅個性心理特徵。任何活動都要求參與人士有一定嘅能力兼直接影響到活動嘅效率。 

## 分類
天份可以分成4個方面：
#一般能力
#:一般能力係喺好多基本活動入面表現出嘅能力，啱用喺比較大嘅活動範圍。
#特殊能力
#:特殊能力係表現喺某啲專業活動入面嘅能力，啱用喺部分比較細嘅活動範圍。
#基本能力
#:基本能力係部分單因素嘅能力，主要通過大腦某種功能完成嘅心理活動入面，表現出嘅能力。
#綜合能力
#:綜合能力係由好多基本能力分工合作而完成嘅活動入面，表現出嘅能力。

## 睇埋
* 智能
* 智商
* 學者症候群
* 超能力

## 攷

* 天份 MBA智慧百科

類:心理
寧波

**寧波**（；英文：Ningpo；普通話拼音：；寧波話：），又叫**甬**（讀湧，），係中國一城，亦係一埠，喺浙江省東北岸，地處杭州灣南，東面對住東海，西有紹興，南有台州，同舟山隔住個海。行政上係副省級城市，叫**寧波市**。

「寧波」嘅意思係「海定則波寧」，因為寧波係中國重要埠頭，江南經濟發達、物阜民豐，對外貿易上寧波係個重要口岸，所以起個名求「海不揚波」。作為良港，佢有曲折而長嘅岸綫（1562公里長），經濟上2012年GDP 6524.70億人民幣，人均GDP 8萬5475人民幣。寧波嘅民族有漢族、土家族、苗族、壯族。寧波轄11個縣級政區，148個鄉級政區。電話區號+86 (0)574，車牌浙B。

## 個名
### 簡稱
寧波簡稱「甬」，源自周代。「甬」係象形字，似古代嘅大鐘。奉化、鄞縣兩地嘅山似鐘，所以古代稱為甬山，呢道條河就叫甬江，當地就叫做「甬」。

### 市名
*夏朝時呢道就叫做「**鄞**」（讀銀，），至今呢道有鄞州區。
*前473年，句踐喺句余築城，改叫「句章」，喺寧波境內第一個城邑。
*前222年（秦始皇二十五年）設會稽郡，寧波分屬鄞、鄮、句章三縣。
*621年（唐武德四年），呢三縣設爲**鄞州**，625年（唐武德八年），併入越州。738年（唐開元二十五年），越州分出**明州**，742年（唐天寶元年）明州降爲餘姚郡，屬越州，758年（唐乾元元年），恢復爲明州。
*1195年（宋紹熙五年），宋寧宗賜明州年號慶元，升爲**慶元府**。
*1276年（元至元十三年），改府爲**慶元宣尉司**，遞年改為**慶元路總管府**。1376年（元至正二十七年），慶元路改為**明州府**。
*1381年（明洪武十四年），因為明州同大明重名，而明州下轄定海縣（家下鎮海區），話「海定波寧」，於是改名爲**寧波**。

## 史
7000年前呢道就有人種水稻，稱為河姆渡文化；春秋時代係越國之地。戰國時代屬楚，前222年秦國統一中國，設會稽郡。之後就係唐開元嘅明州、南宋嘅慶元府、元代嘅慶元路。蒙古軍曾經兩次從寧波出港，想征服日本。到明朝時改名爲寧波至今。

寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。1842年南京條約規定五口通商，寧波係其中一個。由於寧波嘅商貿傳統，寧波人善於做生意，寧波商幫係中國一大商人群體。

## 政區
寧波市轄6區、2市、2縣。
*區
**海曙區
**江北區
**鄞州區
**北侖區
**鎮海區
**奉化區
*縣級市
**餘姚
**慈溪
*縣
**象山
**寧海

## 註



分類:中國城市
事頭

**事頭**（），**老闆**（俗寫成「老板」），或者叫**波士**（）、老世、老細，係一間餐廳、舖頭、公司或者集團嘅「揸弗（）人」。

## 碎料
爾家，多咗人用渠哋來借喻會點自己做嘢嘅上司(甚至係畀錢嘅客)。當殯儀呢行嘅人話見到渠哋，有時係想講睼到靈體，尤其是個喪事主角。

喺粤語區，舊時好少女人做到生意頭目。開頭嗰段堆稱呼，齋講就多數指男人。而「老闆娘」傍「事頭婆（）」，意思係女頭目，或者男頭目個老婆。

## 參考

## 睇埋
* 擦鞋仔
* 打工仔
* 投資者
戴思聰

**戴思聰**（），原名**戴斯聰**，係聲樂先生，1962年來香港，喺邵氏做過幕後代唱；後嚟去日本學音樂，返港後1976年開始教唱歌，第一名學生係張明敏。八九十年代培育出多位天皇天后巨星，包括王菲、黎明、劉德華、梅艷芳等，被譽為「香港樂壇教父」。佢收尾幾年，同學生陳曉東、鄭嘉穎因合約糾紛，又被叫做「樂壇吸血鬼」。

2010年7月17號戴思聰凌晨心臟病發昏迷，家人即刻叫十字車送入律敦治醫院，其間心臟兩度停頓。經過33個鐘搶救，18號上晝8點35分因急性冠心病引發併發症終告不治，終年70。

## 屋企人
老婆係許梅德，佢兩個女戴蘊慧（又名戴真真）同戴辛尉（原名戴蘊詩，又名戴葳葳）都係歌手。
李巧珍

**李巧珍**係一位香港導遊，佢因為嚮旅遊巴上面大鬧一班零團費中國大陸人「點解嚟香港唔買嘢？」呢單嘢俾人拍低咗，擺上Youtube，同俾中國大陸各大小全國電視台熱播，而一舉成名。

## 各界反應
*香港旅遊業議會：單嘢係個別事件，會同中國大陸啲電視台聯絡，了解具體情況。
*國家旅遊局向中國大陸旅客，發出香港遊旅遊警示：買嘢要簽合同、謹防購物陷阱，要理性消費、合理維權。
*香港業界認為佢係香港旅遊業嘅污點。
*香港立法會議員謝偉俊認為大陸新移民導遊帶團手法有問題。
*李巧珍間公司金凱國際旅遊話會炒咗佢，兼「永不錄用」。

## 參考
蒙民偉樓

**蒙民偉樓**係一幢教育大樓建築物，用一位香港商人兼慈善家蒙民偉命名，好多地方都有，包括：
#蒙民偉樓 (香港大學)，喺香港大學薄扶林沙宣道，香港賽馬會臨床研究中心隔離
#英國劍橋大學「蒙民偉樓」
#清華大學「清華大學·香港中文大學·蒙民偉眼科中心」
#清華大學「蒙民偉理科館」
#清華大學「蒙民偉醫學系統生物學研究所」
#清華大學「蒙民偉樓── 學生文化活動中心」
#南京大學「蒙民偉樓」
#南開大學「蒙民偉樓」
#浙江大學「蒙民偉樓」
#暨南大學「蒙民偉理工樓」
#蒙民偉樓 (香港中文大學)，1998年落成，近住李卓敏基本醫學大樓同科學館，係一幢教研大樓；為生物化學系、機械與自動化工程學系同數學科學研究所提供教學研究兼辦公室，入面有課室、演講廳同實驗室。
#香港中文大學「蒙民偉工程學大樓」
#香港科技大學「蒙民偉半導體實驗室」
#香港城市大學「蒙民偉樓」
#香港理工大學「蒙民偉樓」
#香港浸會大學「偉衡體育中心」（同何善衡聯合命名）
#香港浸會大學「蒙民偉廣場」
#香港教育學院「蒙民偉圖書館」
#香港嶺南大學「蒙民偉學生宿舍」
享和街血案

**享和街血案**係2010年7月22號喺香港荃灣享和街90號18樓發生嘅兩母女兇殺案，疑犯**簡家良**涉嫌嗰日凌晨喺屋企殺咗阿媽同埋阿妹簡仲榆。事後，簡家良去咗荃灣海濱公園遊蕩同𠝹手，又報警自首，俾差人帶返警署。暫時冇人知單嘢犯案動機係乜，搞邊科。

簡家良案發時15歲，喺保良局李城璧中學讀中三，屋企開「飯飯好」茶餐廳。簡家良以前「品學兼優」，兼做過班長。

單案2010年7月24號星期六嚮荃灣裁判法院首次提堂，最終主審法官接納被告係受精神分裂症影響犯案，判處入小欖精神病治療中心接受無限期醫院令。

## 流行文化
呢單案被改編成香港電影《爸爸》，2024年上映，由翁子光執導兼編劇。

## 連出去
* 
* 少東斬死母妹判醫院令 - 東方日報
* 父指兒病情好轉親口道歉 - 本港新聞 - MSN 新聞
* 15歲少年簡家良弒母藍連金殺妹簡仲榆真相 | Blog | Vrindavan - Yahoo! Blog

類:香港命案
荃灣海濱公園

**荃灣海濱公園**（**Tsuen Wan Riviera Park**）係香港一個海濱公園，嚮荃灣區西邊，藍巴勒海峽岸邊，怡康街二號A，就近屋苑海濱花園。由香港政府康樂及文化事務署管理嘅。

荃灣海濱公園由新世界發展嚮1991年起好。

園內設施有公園、草地球場、網球場、籃球場、排球場、門球場。以及十一人天然草地足球場、籃球場暨排球場。

## 附近
*荃灣公園
*海濱花園
*荃灣渡輪碼頭
*荃灣華人永遠墳場

## 出面網頁

*康樂及文化事務署 - 荃灣海濱公園 - 簡介
海濱公園

**海濱公園**係嚮海邊起嘅公園，畀市民休憩同抖下。海濱花園入面通常有海景睇、有人鍾意釣魚、有公眾碼頭、有花草樹木、沙灘或者石灘、附近有泊車位同食肆咁。

海濱公園起出嚟，可以保證冇地產發展商再想嚮前面起屏風樓，咁近住海濱公園後面嘅樓通常會有個無敵大海景。
鹽田仔

**鹽田仔**（Yim Tin Tsai）係香港一地，舊時一島，家係半島。佢喺大埔東北，船灣以南，夾喺船灣海同大埔海之間，東南有沙洲連去馬屎洲。鹽田仔有三門仔路，出汀角路來往大埔。

## 名
鹽田仔，顧名思義，係鹽田，之不過田唔大，所以就叫鹽田仔。鹽田仔東部因水流沖積，成爲淺灘，啱晒圍海曬鹽。不過家下無人曬鹽，生晒浪柴，即係學名叫嘅紅樹林。舊時鹽田仔一帶多水上人嘅船，後尾唔少人搬上岸。島北有聯益漁村，另外有白沙頭洲三間仔搬村過來嘅水上人，喺島嘅西北灣度建村，叫三門仔新村，所以呢帶又叫三門仔。
Yim Tin Tsai

**Yim Tin Tsai**係拉丁字母串字，可指：

*鹽田仔，香港大埔嗰便近船灣。
*鹽田梓，香港西貢嗰便近滘西洲。
誓願絕

**誓願絕**（adjure；abjuration）係發誓一種，係發誓斷絕一啲嘢，例如永遠放棄，又或者嚴正拒絕等。
劍橋大學

**劍橋大學**（），嚮英國劍橋郡劍橋市，係英語世界最老牌嘅大學之一。

劍橋大學前身係劍橋市學者協會，成員學者因為同牛津有意見，嚮1209年拉隊離開牛津到劍橋。所以劍橋大學同牛津大學成為對手又合稱競爭對手，兩間大學有時會被合稱為牛橋。劍橋大學嚮學術方面出產咗87位諾貝爾獎得獎者。

## 出名舊生
* 霍金（岡維爾與凱斯學院）
* 徐志摩（旁聽生、國王學院）
* 李光耀（法律系）

## 拎出去

* 官方網頁

## 參考
Able

**able**喺英文界入面，大多數都係「可以」噉解。佢重可以係：

* ABLE實驗室：美國嘅一間傳統嘅醫藥廠商。
* ABLE (程序語言)：一種程序語言。
* ABLE (英國)：英國嘅一間整船同汽車嘅公司。
* ABLE (印度)：印度嘅一間生物科技公司。
德律風根

**德律風根**（**Telefunken**‎）係間1903年喺德國栢林創辦嘅收音機電視機公司。公司嘅產品襟用耐用出名。1970、80年代嘅香港，佢哋賣嘅電視機喺唔少人嘅心目中係正嘢。近年中國內地有生產商買咗個名出高清電視。

## 譯名
「德律風」係大清時嘅 telephone 嘅譯名。

## 參考

## 拎

*Telefunken
*Telefunken USA
風雅頌 (漫畫家)

**風雅頌**（），女性，係繼千草後另一個自薦入行嘅香港漫畫家。佢喺香港少女漫畫雜誌Comic Fans嘅代表作係4x4王子日記。

## 作品
*《4x4王子日記》2005年5月起連載嘅四格漫畫。
*《擁抱的魔法》2005年12月聖誕節別冊嘅短篇作品。
*《TWINS CLUB》2006年8月別冊嘅短篇作品。（故事：狄芬妮琳)
*《戀愛Make up》2007年9月起連載嘅長篇作品。

## 連出去
* ++MOONLIT FANTASIA++ - 風雅頌嘅官方網頁
愛芷

**愛芷**（），女性，係參加香港少女漫畫雜誌Comic Fans漫畫新人獎而入行嘅漫畫家。佢喺Comic Fans月刊嘅代表作係鏡之古都。

## 作品
*《鏡之古都》2008年10月嘅短篇故事。2009年4月改編成長篇連載。
*《小豆成語劇場》2009年1月起連載嘅專欄漫畫。
*《彩虹島》2009年4月起連載嘅四格漫畫。
*《水壺裡的精靈》2009年9月嘅短篇作品。

## 出面網頁
* whatever? - 愛芷嘅官方網頁
蕎麥

**蕎麥**（蕎讀橋），又寫**荍麥**，係草一種，屬五穀一類。佢嘅桿係紅紅地，兩三呎高，花白，葉係心形三尖，一尖對出，另外兩尖稍圓，指向底部。蕎麥唔似其他穀類，佢唔係禾本科，而係雙子葉植物，花係有蜜。蕎麥係畀人當食糧。蕎麥有幾個品種，散佈歐亞大陸同北美。

蕎麥中意涼啲地方，所以喺高山或者北方特別易種。唔中意浸水，地要疏水。唔要地沃，要地貧，氮肥一多，就唔易開花。最好多啲嘢同佢傳花紛。

蕎麥原本係野生，後尾中國雲南一帶，啲人將種佢做糧。呢個方法，之後散去吐蕃同中亞地方，再散世界其他地方。
頭

**頭**，以解剖學講係動物腦、眼、耳、鼻、口器官嘅集中部位。頭通常喺前，或者頂。

## 名
頭字，有兩種讀法，一係陽平調，一係陰上調。

頭痛，頭刺（讀赤），頭暈，豬頭，就讀陽平。

事頭，伙頭，熱頭，日頭，就讀陰上。

## 人
:*詳細啲，睇[[人頭]]。*

人係企立，人頭喺頂。頭骨嘅部份，因爲骨似殼，叫頭殼，最頂叫頭殼頂。頭有眼口鼻嗰邊叫前，反向叫後。耳喺左右。頂同後有頭髮。前上半，無頭髮嗰處，叫額頭。額頭兩邊有凹位，叫魂精。頭後面落啲，叫後尾枕。

## 引伸
頭因爲係最前或者最頂，所以最前或者最頂，就叫頭。帶住做嘢嘅，亦叫頭。
飛髮師傅

**飛髮師傅**，男嘅通常叫**飛髮佬**，係專門幫人飛髮嘅師傅；佢哋屬於傳統七十二行之一。

佢哋嘅最基本服務係剪頭髮同洗頭。新式風格嘅飛髮師傅，往往着重比較精細嘅髮型設計、燙髮、染髮之類；佢哋因應專長，會叫自己做**理髮師**、**髮型師**及**髮型顧問**等。有種舊式風格嘅飛髮師傅，必備剃髮同剃鬚技術；然而未必緊貼潮流，俗稱上海師傅。有種新興嘅營業模式係速剪，標榜只剪髮、收費平同好快手。

飛髮師傅嘅舖頭，叫飛髮鋪。
## 睇埋
* 髮型
*上海理髮
* 美容院
鬚

**鬚**係頭上面、下巴附近嘅毛髮，跟頭髮或者唔同。都係毛嘅一種，同動物觸鬚唔同，冇神經線，剪咗唔覺痛。

## 語文
喺粵語入邊，鬚嘅量詞可以係**條**、**撇**、或者**執**。

## 睇埋
*矮人
*藍鬍鬚

## 拎

* 美國八字鬍學會（American Mustache Institute）
* 鬍鬚男爭「二撇雞」權益《明報》
* 美國「鬍鬚衛士」組協會 為二撇雞大平反《蘋果日報》
洗頭仔

**洗頭仔**，係飛髮鋪入面嘅一個職位，又叫做**幫工**，**助理髮型師**。洗頭係好多飛髮鋪有包埋嘅服務，因為洗濕個頭易剪好多，又衛生。另外，剪完髮都要洗走頭髮腳咁話。而家有一啲快速理髮鋪頭，用吸塵機吸走髮鬚，所以洗頭仔可以轉行做其它嘢。

## 睇埋
*髮花
上海理髮

**上海理髮**係喺港澳常見嘅飛髮鋪，呢類技術嚟自揚州嘅飛髮師傅，佢哋好多去咗上海開工，風格別樹一幟。

1940年代有好多上海以及附近嘅江蘇同浙江人，湧入香港定居。由於早些少，上海好繁榮，因此上述新移民爭住自認上海人，並且好鍾意用呢個地名嚟宣傳生意，令「上海理髮」呢個稱呼變得好流行。

現存呢種鋪頭嘅格局，多數都好懷舊，同粵語長片當中嘅相似。家陣呢個流派已經式微，沿用此傳統營業嘅多數都係老師傅，經驗豐富，年紀唔細，比較講究嗰啲開工時會着白衫制服外套同西褲。架生有古董飛髮椅、頭枕，搭磨剃刀用皮帶。古董椅以西德來佬貨最架勢，剃鬚時會調校高低，同向後拗，椅背變床，椅腳重可以氹氹轉。

剃光頭同剃鬚係呢派嘅必備技術，而其他飛髮舖就唔係間間都有人做得到。
## 攷
*上海理髮店 全套服務正 – Kowloon Post  龍週
護髮素

**護髮素**，係化粧品類，洗頭嗰陣用，可以美髮同保護或改善頭髮質地咁話。護髮素成分包括：保濕劑、酸性劑、硅油、油類、活性劑、抗靜電劑、水解蛋白質、熱保護劑、色素、香料、防腐劑咁。

## 睇埋
*洗頭水
剪頭髮

**剪頭髮**，又叫做**飛髮**、**理髮**，係由髮型師或者自己度身訂造最好嘅髮型。

## 架生
*電鏟
*銻毛刀
*電剪
*鉸剪

## 圖例

File:Bangs.jpg|陰仔（瀏海）
File:Koteletten.jpg|（鬢角／鬢腳）
File:Human female neck.jpg|兩隻手指公所放嗰道叫後尾枕（後腦勺）。
File:Jasmine Byrne, May 2006 2.JPG|爆炸頭
File:Alice Liddell.jpg|古典短髮
File:Bun hairstyle.jpg|圓髻
File:Cornrows by David Shankbone.jpg|Cornrows
File:Dreadlocked rasta.jpg|Dreadlocks
File:Emo hair.jpg|Emo
File:MDafoeBob20s.jpg|Finger wave
File:H R Haldeman, 1971 portrait.png|平頭
File:Braid01.jpg|法式髮辮
File:Frenchtwist.jpg|扭捲
File:Hime cut.jpg|姬髮式
File:Spikesfront.jpg|Liberty spikes
File:User-Ich with Mohawk.jpg|莫西干頭
File:MichaelBolton.jpg|Mullet
File:Parting shot.jpg|分界（分頭）
File:Pigtails.jpg|雙馬尾
File:Ponytail Star Mama.jpg|馬尾
File:Tatsuo Deguchi.jpg|Pompadour
File:Cornelius Zopf.JPG|Rattail
File:Fra Angelico 052.jpg|地中海
File:Fetichism in West Africa; forty years' observation of native customs and superstitions (1904) (14761771284).jpg|海中地
File:Receding Hairline.png|M字額
File:Carlos Alberto Teixeira greeting you from his home-office.jpg|光頭
File:User-Chk888.jpg|男士長髮
File:Angelina Weld Grimké.jpg|中間分界
File:An American text-book of genito-urinary diseases, syphilis and diseases of the skin (1898) (14780418344).jpg|
File:ZDJĘCIE Z LEGITYNACJI GIMNAZJALNEJ.jpg|鏟青
魯連城

**魯連城**，香港人，家下香港多間上市公司主席或董事局成員，包括蒙古能源、新世界移動同國際娛樂有限公司。魯連城先生2000年3月加入新世界移動。

2010年7月，魯連城發展香港大浪西灣地皮，因破壞自然環境，大斬樹木，而受到香港環保人士抗議，所以魯連城宣佈(暫時)停工。

2013年11月，香港有線電視新聞指，魯連城已私自將地方建成小型哥爾夫球場。

## 參考

## 出面網頁
*
WikiLeaks

**WikiLeaks**（一作「維基解密」；"Leak" 指泄密，而叫維基，係因為佢哋原本係行維基(Wiki)系統，不過同維基百科冇任何關係）係座專爆政府同大企業料嘅網站，2006年12月由澳洲人阿桑奇開，目的係「腐敗」。佢哋話公開嘅資料來源係秘密，同拒絕審查。而家個網喺中國大陸上唔到。

2010年4月，WikiLeaks 放咗段片，影美軍喺2007年巴格達濫殺平民。

2010年12月，總編輯阿桑奇因犯性罪被捕，原網址 wikiLeaks.org 亦被封鎖，不過同時亦有幾百境網開咗。

WikiLeaks由於爆咗好多政府機密而受到批評，但亦有人讚佢增加政府同企業嘅透明度，同埋捍衞新聞自由。

## 參考

## 出面網頁
* WikiLeaks
* WikiLeaks（Https安全連結）
* 仿維基百科網WikiLeaks上線 稱信息不被追蹤

分類:網站
站長

**站長**可以係：
* 一個網站嘅管理員
* 管理巴士電車或者小巴總站入面所有路線班次嘅負責人
* 打牌手腳慢嘅人
八達通日日賞

**八達通日日賞**係八達通喺2005年11月到2020年8月推出嘅一個計劃，目的係收集香港消費者消費行為數據，經過資料挖掘（Data mining）分析，作為未來產品、服務推廣用途。但佢亦因為賣客戶資料畀其他公司嚟賺錢而受到抨擊。

只要用登記咗嘅八達通卡，嚮指定地方買嘢畀錢，拍卡就可以獲得積分，記錄嚮卡入面，作為獎勵同利用。

## 參與過嘅商戶

*惠康超級市場
*屈臣氏個人護理店
*UA院線
*麥當勞

## 睇埋
*yuu
*易賞錢

## 出面網頁
*八達通日日賞
廣東道站

**廣東道站**係香港九龍南綫擱置咗唔起嘅車站。

## 原建議
廣東道站興建方式同起尖東站一樣，掘開廣東道路面。後來，擁有海港城業權嘅九龍倉集團提議將海港城嘅地底停車站改建成車站。建議得到廣東道商戶一致贊成，認為做法可以減少工程期間對商戶嘅損失，起好通車後，又可以帶旺廣東道一帶。

不過當時嘅九廣鐵路公司同埋九龍倉集團喺2004年12月6號正式宣佈，否決起廣東道站嘅可能。因為雙方未能就高達18億港紙嘅拆卸及重建費達成共識。當時九鐵要求九龍倉分擔起廣東道站嘅18億成本，九龍倉認為起公共基礎設施嘅錢唔應該由私人機構承擔http://www.legco.gov.hk/yr04-05/chinese/panels/tp/tp_rdp/papers/tp_rdp1211cb1-457-1c.pdf。九鐵聲明就透露，廣東道站嘅客量預測比原先估計差，預計加設廣東道站，九龍南綫喺非假日客量只會額外增加17,000人次，整個項目回報率會進一步下降，財務未見樂觀，所以至尋求資金，共同承擔建站費用。

## 結果
2005年1月7號，特區政府刊憲落實唔起廣東道站。行政長官同行政會議喺2005年6月24號正式通過九龍南綫方案，中途會喺廣東道政府合署西面起柯士甸站，方便去中國客運碼頭坐船過境嘅旅客。
MasterChef Australia (第二季)

第二季嘅 MasterChef Australia 響2009年4月19號首播，到2009年7月25號結束。嗰次由 Adam Liaw 嬴咗。呢一季係由加里·美愛根同佐治·加路比斯主持。

## 參賽者
### 24強

## 評判
*佐治·加路比斯
*加里·美愛根
*麥德·必士頓
*當勒·喜 *(名人廚師挑戰賽)*

## 特別嘉賓

## 片集

## 參賽者進展


;圖例
*   組淘汰賽勝敗者
*  壓力測試淘汰賽參賽者
*  基本功淘汰賽參賽者
*  名人廚師挑戰賽勝出者，得到免淘汰扣針者
*  最唔受歡迎菜色嘅參賽者，失去免淘汰扣針者
*  OUT出局者，無響嗰次淘汰賽度出現

## 參考
聶歌信山道

**聶歌信山道**（**Mount Nicholson Road**）係香港島太平山頂一條掘頭行車馬路，嚮香港仔郊野公園布力徑東邊，北出口接司徒拔道，南面街尾有幾幢47年樓齡嘅港英政府宿舍。 

從聶歌信山道向北望落山，可以望到跑馬地馬場同香港大球場。

## 附近
*聶歌信山 (灣仔)
*香港仔隧道
*姻緣石

## 參考
陳碧鏵

**陳碧鏵**（**CHAN Bik-wah, Prudence**）係香港人，曾經做過八達通嘅行政總裁。

## 簡歷
* 嘉諾撒聖心書院預科畢業
* 1983年至1989年先後喺三間文儀用品公司做
* 1989年至1999年喺香港電訊做零售業務總經理
* 1999年至2006年喺數碼通做營運總裁
* 2006年至2010年任八達通行政總裁
* 2011年2月至10月做電視廣播有限公司國際業務總經理

## 參考

## 睇埋
* 2010年八達通私隱資料事件

類:香港女人
月華街

**月華街**（**Yuet Wah Street**）係香港觀塘區一條馬路，嚮觀塘市中心東邊，協和街以東，觀塘道以北，翠屏道西邊，嘅一個山崗高地上面。當地住宅都係嚮1960年代起好，而家都50幾年樓齡，十幾層高，有𨋢，有看更同私家停車場，所以都可以當豪宅，不過而家接近60年，成日要夾錢做大廈維修，業主都係等有冇地產發展商收購重建多。

## 附近
*apm

## 交通
*小巴
*九巴
*港鐵觀塘站

## 參考
天平邨

**天平邨**係香港新界上水一個公共屋邨。

## 睇埋
*天平體育館

## 參考

## 連出去
* 房屋署天平邨資料
* 房屋署安盛苑資料
陳道明

**陳道明**（；**Chen Daoming**；）係中國演員，浙江紹興人，天津出世，中央戲劇學院畢業。老婆係電視節目主持人杜憲。

## 作品
*2003年：《無間道III》 飾 沈澄
*2009年：《建國大業》 飾 閻錦文
*2009年：《刺陵》 飾 華定邦
*2009年：《唐山大地震》 飾 王德清

## 註
　

## 出面網頁
* 陈道明 - 拾捌文化
* 
* 
*
伊藤誠

**伊藤誠**（）係日本宇野弘藏學派經濟學家，東京大學榮休教授。佢喺國際上係其中一個重要嘅馬克思價值理論學者。

喺日本經濟學家中，佢係少數喺英語期刊發表嘅學者。佢出咗 24 本書，有 6 本用英文出，另外亦有譯咗做中文。

## 已譯成中文嘅著作
* 《價值與危機——關於日本的馬克思經濟學流派》，中國社會科學出版社，1990年，ISBN 9787500407997 / 7500407998，原文《Value and Crisis》（1980）。
* 《世界經濟中的日本：後福特制時代》，中國人民大學出版社，1990年，ISBN 9787300008929 / 7300008925
* 《市場經濟與社會主義》，中共中央黨校出版社，1996年，ISBN 9787503513688 / 7503513683
* 《現代社會主義問題》，社會科學文獻出版社，1996年，ISBN 9787800506826 / 7800506827
* 《貨幣金融政治經濟學》（同 Costas Lapavitsas 合著）經濟科學出版社，2001年，ISBN 9787505827585 / 7505827588，原作《Political Economy of Money and Finance》
* 《資本主義的發展階段: 繁榮、危機和全球化》（多人合著）經濟科學出版社，2003年，ISBN 9787505837911 / 7505837915

## 參攷
李祿

**李祿**，**李錄**（），部份中國媒體叫佢做**李路**，中國河北唐山人，美籍華裔投資家同埋對冲基金經理，對沖基金Himalaya Partners嘅創辦人，前八九民運學生領袖之一。

## 中國
李錄1966年喺中國河北省唐山市出世。嗰年正正係文化大革命開始嘅一年，父母都被送去「勞改」，佢被輾轉寄養喺一個礦工嘅家庭，直至十歲先同父母團聚。1976年，唐山發生大地震，搞到24幾萬人死咗，但佢同屋企人就好彩大難不死。1985年，佢喺唐山一中畢業，考入南京大學，最初修讀物理學，一年之後轉讀經濟學。1989年4月，佢到北京天安門廣場參與學生運動，去悼念胡耀邦。同年6月，六四事件爆發之後，佢逃去法國，最後到咗美國。

## 喺美國嘅生平
1989年尾，李錄到咗美國之後，即刻喺哥倫比亞大學發表關於六四事件嘅演講。1993年，佢喺哥倫比亞大學聽咗巴郡主席巴菲特嘅一次講座，令佢克服咗以往對股市投資嘅質疑，呢個亦成為佢日後從事金融業嘅踏腳石。1996年，佢喺哥倫比亞大學讀完經濟學、法律同埋工商管理嘅學位。1997年，佢自行創辦Himalaya Partners，管理風險創投基金同埋對冲基金。2003年，佢識咗巴菲特嘅副手、巴郡副主席查理·芒格，令巴郡成為佢嘅基金嘅主要客戶之一。2008年，佢向巴郡推介入股中國電池同汽車製造商比亞迪，令巴郡賺咗高達12億美金。2010年，佢被指有機會做巴菲特嘅接班人之一，一齊管理巴郡規模有成1000億美金嘅投資組合。

## 參考
銅英勇勳章

**銅英勇勳章**（Medal for Bravery (Bronze)，縮寫**MBB**）係香港授勳及嘉獎制度嘅其中一種勳章。自1998年起開始頒授。獲頒銅英勇勳章嘅人士英勇過人，殊堪嘉許。

## 授勳名單
### 1998年

* 何鳳翔先生
* 岑廣浩先生
* 馬信康機長
* 鄧成東機長
 

### 1999年

* Mr.Andrew Grant McCORMACK 
* 曾兆平先生
* 鄺麗妍女士
 

### 2000年

* 王志輝先生 
* 高立華機長 
* 陳文狄先生 
* 鄭家華先生 
* 許俊傑先生 
* 麥景洋先生 
* 馮大光先生 
* 盧樹俊先生
 

### 2001年

* 黃淑華女士
* 楊惠娟女士
* 鄺均明先生


### 2003年

* 丁沛東機長
* 陳家陶機長
* 馮熠榮先生
* 繆旭峰先生


### 2004年

* 鄧成東機長
* 蔡照明先生 
* 李健祥先生
* 王俊邦機長
* 陳志培機長
* 曾仲斌先生
* 楊廣武先生
 

### 2007年

* 李健祥先生 
* 鄭家華先生 
* 吳蔚昌先生 
* 李振池機長 
* 李國良先生 
* 林德勤機長 
* 林龍坤先生 
* 袁耀強機長 
* 梁敏超機長 
* 黃耀康機長


### 2008年

* 張華沃先生
 

### 2009年

* 陳樹基先生


### 2014年

* 鄧成東機長
* 葉偉雄機長


### 2015年

*呂鵬雄先生
*曾志浩先生


### 2016年

* 朱偉文先生
* 吳志雄先生
* 周偉航先生
* 陳俊彥先生
* 陳炳成先生
* 陳豪峯先生
* 陳顯基先生


### 2017年

* 梁瑋江先生
* 方齊全先生
* 李偉明先生
* 張錦全先生
* 梁景然先生
* 陳永倫先生
* 楊少峯先生
* 廖黃宗先生
* 蘇永坤先生


### 2018年

* 陳兆基先生
* 曾志浩先生
* 黃耀康機長
* 霍偉豐先生
* 李　巍先生
* 李錫熙先生
* 廖貴興先生
* 蔡澤民先生
* Mr. Zachary Brian ROLFE


### 2019年

* 李觀發先生 
* 胡君權先生 
* 張文浩先生 
* 張家和先生 
* 郭嘉和先生 
* 覃文傑先生 
* 鄭銳國先生


### 2020年

* 文冠新先生
* 胡瑞傑先生
* 韋子彥先生
* 馬啟安先生
* 張歷恆先生
* 梁啟業先生
* 曾志安先生
* 黃家倫先生

### 2021年

* 何思駿先生
* 吳凱健先生
* 梁志恒先生
* 莊小龍先生


### 2023年

* 何兆輝先生
* 李英傑先生
* 曾寶霆先生
楊志紅

**楊志紅**係中華人民共和國廣東省政協常委，香港廣東社團總會副主席兼秘書長。

楊志紅喺中國出世，1970年代搬到香港，1994年獲委任為廣東省政協，關注貧困地區發展，其後成為常委。佢喺廣東省同甘肅省山區創辦佳洋學校，幫山區嘅返學，又曾喺四川省建立繡坊同扶貧基金，透過組織當地婦女製造羌族刺繡產品同埋資助村民栽種果樹，令佢哋可以發揮一技之長同脫貧致富之餘，亦都可以弘揚當地羌族刺繡文化。

2010年8月1號香港撐粵語行動，佢話有香港人挑撥離間，煽動廣州人示威而知名。

## 勳銜
* 2005年度銅紫荊星章
* 2008年獲授太平紳士
* 2011年度銀紫荊星章

## 選舉經歷
喺2021年9月，佢成為香港特别行政區選舉委員會委員(港區全國政協委員)。

## 家族成員
佢嘅千金係王姿潞，女婿係黃大仙區議會前議員丁志威（丁炳星個孫，丁永章個仔）。

## 參攷

## 睇埋
* 廣州市民捍衞廣府話行動

類:全國政協香港委員

類:香港建制派人士
安妮日記

《**安妮日記**》係猶太人細路女安妮法蘭克（Anne Frank）寫嘅一本日記，從1942年6月12號佢14歲時開始，一直寫到1944年8月初佢冚家畀蓋世太保捉住，成本日記係喺納粹德國打荷蘭時，安妮全家匿埋喺密室入邊，到之後佢哋被納粹拉去集中營時寫嘅。

本日記係用荷蘭文寫，本來嘅標題係*Het Achterhuis – „Das Hinterhaus“*（匿埋喺密室後嘅秘密），而德文版同英文版個名係*Das Tagebuch der Anne Frank*同*Anne Frank: The Diary of a Young Girl*。
Kathrin Schmidt

**Kathrin Schmidt**（）係德國女作家，喺德國Freistaat Thüringen嘅Gotha出世。

佢2009年出嘅自傳體小說《你唔會死》（*Du stirbst nicht*）係佢最成功嘅作品，入邊寫到一個女士中咗風大腦失去語言組織能力，講唔到嘢，之後憑自己努力恢復返嘅過程，呢本書得咗2009年度德國圖書獎（Deutschen Buchpreis）。
香港巴士路線冧巴

香港嘅公共巴士、專線小巴同埋居民巴士都有固定嘅路線冧巴。

## 公共巴士
香港巴士線冧巴可分為「香港島巴士線冧巴」、「九龍及新界區路線冧巴」、「大嶼山巴士線冧巴」、「港鐵巴士路線冧巴」、「過海隧道巴士線冧巴」，以及「機場及北大嶼山對外巴士線冧巴」。呢6套路線冧巴系統並冇關連，例如喺香港島、九龍同埋大嶼山，都分別有各自嘅1號線、2號線等等。

以前嘅冷氣巴士線係以2字頭（九龍及新界）或5字頭（香港島）表示。但隨住有更多巴士線改用冷氣巴士行（其中港島區更只有冷氣巴士），2字頭或5字頭路線已經再冇獨特意思，有啲冷氣巴士線更係冇2字。

## 專線小巴
專線小巴線冧巴分為「香港島專線小巴線冧巴」、「九龍專線小巴線冧巴」以及「新界專線小巴線冧巴」3種。佢哋嘅冧巴都係冇關連，香港島、九龍同埋新界亦分別有小巴1號線、2號線等。至於過海隧道小巴方面，佢哋嘅冧巴並冇特別區分，只係同普通港島區或新界區路線冧巴相近。

## 居民巴士
居民巴士，以前叫屋邨巴士，係居民團體向運輸署申請開辦，以彌補公共交通不足嘅另類巴士服務。以前屋邨巴士嘅冧巴只係2至3個位數字，後加R字。第一條屋邨巴士係由沙田第一城往九龍塘站嘅88R線（後改為62R）。大概2003年起，冧巴改為分開香港島、九龍及新界區。新冧巴有HR、KR或NR字頭。大嶼山以及機場範圍，除咗愉景灣及馬灣接駁巴士外，暫時未有居民巴士服務。

## 專利巴士線冧巴字頭
### 冧巴及代表區域
;九巴（九龍及新界）
*1-29 九龍市區
*30-49 荃灣區、葵青區
*51-69 屯門區、元朗區
*70-79 北區、大埔區
*80-89 沙田區
*91-99 西貢區

;城巴（香港島）
*1-29 根據早期開辦路線嘅時序編排，冇大致規律。勉強講嘅話：
**11-19 去半山嘅路線（18除外）
**20-29 去東區（柴灣除外）嘅路線
*30-39 置富花園、薄扶林、數碼港
*40-49 田灣、華富邨(瀑布灣)
*60-69 淺水灣、赤柱、馬坑
*70-79 華貴邨、香港仔、石排灣、黃竹坑、深灣
*80-89 柴灣、小西灣、杏花邨
*90-99 鴨脷洲

### 百位數
*1 紅磡海底隧道線
*2 前身係「黃底紅字」豪華巴士路線，現時同其他路線冇大分別，但都用冷氣巴士行
*3 
**喺繁忙時間服務嘅過海隧道路線（307現已轉為全日服務）
**喺假日或特別日子服務嘅路線（只適用於港島區）
*5 港島區路線，前身係冷氣巴士線，現時同其他路線冇大分別（港鐵巴士506除外，506前身係同冧巴嘅輕鐵線，目前用巴士行）
*6 東區海底隧道線（629除外，因為629係由同冧巴嘅非專營巴士線改為專營路線嘅旅遊路線，有629特別班次、629S）
*7 
**港島東區走廊特快線
**城巴將軍澳及西九龍專線
*8 沙田馬場特別路線
*9 西區海底隧道線

### 英文字母字頭
*A 字頭：
**機場巴士線，通常唔經東涌及機場貨運區，直接去機場客運大樓（A35除外）。有啲會經港珠澳大橋香港口岸人工島
*B 字頭：
**邊境線，去落馬洲支線管制站、深圳灣口岸、港珠澳大橋香港口岸或香園圍口岸（B1、B2、B2P、B3、B3A、B3M、B3X、B4、B5、B6、B7、B8、B9）
**購物線（已取消嘅B1；而家冇用）
*E 字頭：機場及北大嶼山對外巴士路線（往機場路線通常會繞經東涌新市鎮及機場貨運區）
*H 字頭：
**香港島人力車觀光巴士線（H1、H2）
*HK 字頭：2008年奧運會馬術比賽免費接駁巴士線（HK1、HK2、HK3）
*K 字頭：港鐵東鐵綫、西鐵綫接駁巴士路線
*M 字頭：接駁機場快綫車站嘅巴士線（而家冇用）
*N 字頭：通宵巴士線
*NA 字頭：通宵機場巴士線
*NB 字頭：通宵口岸邊境巴士線
*P 字頭：
**來往機場及北大嶼山嘅輔助路線、延伸路線（已取消嘅P1、P12、P21、P22；而家冇用）
**豪華巴士（九巴P960、P968）
*R 字頭：迪士尼樂園路線
*S 字頭：機場穿梭巴士線
*SP 字頭：啟德體育園散場路線
*Y 字頭：
**珀景灣緊急路線（Y41）
*X 字頭：
**青嶼幹線遊覽路線（1997年）
**亞洲國際博覽館活動特別線（X11、X22、X33、X35、X41、X48）
**停站數目極少嘅特快線（城巴X962、已取消嘅新巴X49）

### 英文字母字尾
*A、B、C、D、E、F、G 字尾：同區域路線、輔助路線或延伸路線
*H 字尾：醫院接駁路線
*K 字尾：接駁港鐵東鐵綫車站路線
*M 字尾：接駁港鐵觀塘綫、荃灣綫、港島綫、將軍澳綫、東涌綫及東鐵綫過海段(會展站)站路線
*P 字尾：只喺繁忙時間服務嘅路線（有啲路線好似九巴8P、城巴8P、城巴70P已改為全日服務；九巴276P同埋龍運A41P一開辦就已經係全日服務）
*R 字尾：消閒路線，只喺假日或特定日子服務
*S 字尾：只喺繁忙時間或特別日子服務嘅路線（城巴796S同701S係通宵服務路線；59S係清晨服務路線）
*X 字尾：行快速公路或特快巴士線（N8X除外）

## 號碼牌顏色
*無色底黑字（底色與站牌顏色相同）- 九巴一般路線；嶼巴一般路線（只限總站牌）；港鐵巴士
*白底黑字 - 嶼巴路線（深西快線B2；以下路線只限分站牌：1、2、4、21同埋已取消嘅3、5、7P、31）
*藍底白字 - 城巴一般路線；嶼巴一般路線（只限分站牌；在本表有另注者除外）
*紅底白字 - 行經紅磡海底隧道或東區海底隧道嘅日間過海路線；城巴日間機場、北大嶼山對外路線（E字頭[E11除外]、已取消嘅P21）；嶼巴通宵服務路線；城巴深西快線（B3、B3A及B3X）
*紅底黃字 - 嶼巴機場路線（A35）
*橙底白字 - 龍運日間機場、北大嶼山對外路線（E字頭）
*橙底藍字 - 龍運日間機場穿梭路線（S字頭）
*棗紅底白字 - 城巴機場快線（A字頭、已取消嘅P12、P22）
*綠底白字 - 行經西區海底隧道嘅日間過海路線（包括E11）
*淺藍底深藍字 - 城巴迪士尼樂園路線（R字頭）
*深藍底黃字 - 龍運A字頭機場路線
*深藍底白字 - 龍運迪士尼樂園路線（R字頭）
*黑底白字 - 九巴通宵服務路線；龍運通宵服務路線
*黑底黃字 - 城巴通宵服務路線（701S被歸類為一般路線）

## 睇埋
*香港巴士
*香港公共小巴

## 參考
*九龍區巴士路線與社區發展，中華書局(香港)有限公司，ISBN 9789888263059
*二十世紀新界（東）區巴士路線發展史，BSI(香港)公司，ISBN 9789628414642

## 拎
*中原地圖 （參看巴士站相）
*http://www.i-busnet.com/busroute 
*香港巴士路線
張舒雅

**張舒雅**（，）係香港無綫電視代理人合約女藝員，2008年度香港小姐競選冠軍，美籍華人，籍貫廣東汕頭，被稱為「史上最『迆』港姐」，諷刺佢工作態度馬虎同埋懶散， 成為史上第一位無得為新任冠軍加冕嘅港姐。

## 曾參與[[電視節目]]
### 2008年
*香港小姐面試實錄
*香港小姐美麗印記
*香港小姐加勒比海熱力派對（6月26號、7月3號）
*旅遊大使純美檔案（7月10號）
*（7月12號）
*香港小姐純美蛻變（7月17號）
*2008年度香港小姐競選決賽（7月19號）
*2008TVB最受歡迎廣告頒獎禮（7月26號）
*2008香港先生選舉（8月2號）
*08港姐領獎全接觸廣告雜誌（8月3號）

## 攞過嘅獎
*2008年度香港小姐競選：最佳海盜服飾演繹獎
*2008年度香港小姐競選：冠軍

## 參考

## 出面網頁
*
林莉 (藝人)

**林莉**（****，）係前香港無綫電視藝員，嚮2005年參選香港小姐，獲得季軍。

佢祖籍廣東潮陽，中學就讀於保良局八三年總理中學，參選港姐前曾任職顧客服務主任。當選後主持過《娛樂直播》、《更上一層樓》同埋《區區食落好路線》等電視節目。

2006年底，佢向傳媒透露會喺港姐合約到期後離開TVB。其後轉職做廣告公司製作助理，僅以前港姐身份參與同港姐競選有關嘅活動（好似最近嘅一系列2007年港姐招募宣傳活動）。而家林莉已經轉投模特兒界發展。最近佢啱啱簽咗新經理人合約，未來主力喺模特兒界發展。

## 演出作品
### 電視劇（[[無綫電視]]）
*同事三分親 飾 Catherine（2007-2008）
*溏心風暴 飾 草餅（2007）
*溏心風暴之家好月圓 飾 方舒詠（客串）（2008）
*珠光寶氣 飾 Stephy 靚女（客串）（2008）

### 節目主持（無綫電視）
*娛樂直播（2006）
*更上一層樓（2006）
*區區食落好路線（2006）
*向世界出發（2006）
*創富坊（2008）
*蔡瀾品味（2009）

## 攞過嘅獎
*香港小姐競選（2005）：季軍

## 參考




## 出邊連結
*2005香港小姐候選佳麗 - 16號林莉個人檔案
*林莉討論區
田貝四路

**田貝四路**鄰近深圳地鐵龍崗線田貝站，係深圳嘅建材集中地。喺嗰度，家居裝修嘅嘢一應俱全，從瓷磚、地板、燈飾、窗簾、浴具、門鎖都可以買到。
金龜

**金龜**（學名：***Chinemys reevesii***），又叫**珍珠龜**、**草龜**，係種常見嘅寵物龜種，原產中國大陸、台灣、韓國、日本等地，棲息響塘同沼澤。佢哋背甲長10-15厘米，適合響攝氏21-25度生活。
荔枝角大橋

**荔枝角大橋**（）係香港一條橋，喺荔枝角，響新九龍西同新界之間。橋歸入葵涌道，主要係行車天橋，當中部份有行人路。橋闊十三米，六線雙程行車，駁埋葵涌道同荔枝角道。喺香港幹線之中，佢編入5號幹線。

## 史
1968年10月28號，荔枝角大橋及葵涌道正式落成通車，連接九龍西同新界西，取代青山公路葵涌段，成為要道。荔枝角大橋橫過當時重未填海嘅荔枝角灣（荔灣），係香港首條跨海大橋。二十世紀八十年代尾，荔枝角灣填地，拎來起公共設施，自此變咗地上嘅行車天橋。家下荔枝角大橋橋底，有港鐵西鐵綫穿過，而北側有美孚站。

## 註

## 出面網頁
*荔枝角大橋地圖
Amina 襲警案

**Amina 襲警案**係2010年香港一宗罪案。香港交易所獨立非執行主席夏佳理個姨甥女、香港法官包致金個侄女**Amina Mariam Bokhary**（1976年—2026年3月6號）喺2010年1月27號醉酒揸車、又唔肯吹波仔、重兜巴星男差人，全程畀電視台錄低。同年8月一審聆訊時，裁判官阮偉明判被告感化一年，被告雖然有兩次襲警案底入冊，有異同類襲警同埋醉揸案。

因Amina係夏佳理嘅姨甥女，判決引起香港公眾質疑司法公正。律政司提出咗上訴。嗰年12月，Amina因為違反感化令條件，判監六個禮拜，坐咗四個禮拜監之後按程序提早釋放。

## 前科
喺呢件事之前，Amina已經有兩次襲警前科。

2001年6月佢喺中環一間酒吧外同男朋友嘈交，用木盤打爆酒吧射燈，重襲擊趕去現場嘅警員，兼且俾人發現佢藏有微量可卡因，事後裁定刑事毀壞及襲警罪成，罰款九千蚊，藏毒罪就唔成立。

2008年7月，佢酒後打的返屋企，區區十幾蚊車錢，佢話要用信用卡找數，司機唔肯，Amina 就將信用卡掉落司機度，又用腳踢佢；有個女警到場時，Amina 照樣砌女警。佢承認普通襲擊罪同襲警罪，被判240小時社會服務令，向的士司機賠一千蚊。

## 過程
2010年1月27號，Amina 凌晨喺跑馬地司徒拔道，迎頭撞向一架巴士，車頭爛晒，但冇人受傷。警員接報到場，見到女事主成身酒除企埋一邊。

警方係咁叫Amina吹波仔（酒精測試），Amina唔肯，更同警員講：「我唔知你講乜」，警員用英語讀警告書，講明車禍司機一定要吹波仔，但佢依然唔理，起勢用英文講：「我唔理，我要走」，企圖轉身離開時，警員鄧文偉出手阻止，女事主大叫一聲：「咪掂我！」，然後兜巴星落鄧文偉塊面。

鄧文偉最初痴呆咗一陣；兩秒後，慢動作跌落路邊；又二秒後，大叫：「呀！」又隔幾秒，指住女事主話：「拉佢！」之後用對講機同控制室講：「我俾個女人打咗一下，隻耳仔溫溫聲，紅晒呀，依家聽唔倒嘢！」佢送院敷治後，無乜大礙。Amina 被扣上手扣，帶返差館，去到差館後，條女再星咗女警余嘉慧一巴。

事後，警方告 Amina 襲警、唔受呼氣酒精測試同埋醉駕共三宗罪，但佢喺差館內摑咗女警余嘉慧一巴，就算數唔告佢。

## 審訊
2010年8月2日，Amina Mariam Bokhary承認襲警、不小心駕駛同冇提供酒精呼氣樣本三宗罪，裁判官阮偉明睇佢個感化報告後話有美滿家庭同良好教育，大學時又一級榮譽畢業，但幾年前有精神問題而飲大咗。裁判官話佢本身冇暴力傾向，唔係壞人，而係病人，所以輕判噉話。

第二日，阮偉明判被告接受感化一年，頭3個月將要去美國加州一間治療中心接受住院治療，返到香港後會繼續跟進佢酗酒情況，每4個月聽取進度報告；而Amina唔肯吹波仔同不小心駕駛罪，就輕罰八千蚊兼停牌1年。

個官噉判，公眾狂鬧。警隊話以後見到有錢人就唔使執法，咁好打擊前線執法人員嘅士氣。Amina係終審法院常任法官包致金姪女，輿論同市民都批評判刑有瓜田李下之嫌。

律政司為回應社會呼聲，事後提出司法覆核，即係由個官去重申量刑，2010月8月6號，原裁判官阮偉明進行覆核時，質疑律政司點解唔直接上訴，而覆核時，佢重申被告係病人而唔係壞人，堅持維持原判。律政司當晚決定上訴，案件遲吓會由高等法院審理。

## 後續爭議
### 良好背景
法官判刑時，曾經指出Amina有「背景良好」及「一級榮譽畢業」，呢番論點引起唔少人質疑。有啲人將「法律面前，人人平等」改成「法律面前，窮人含𡳞」，發起印 Tee 抗議；「含𡳞」係粵語粗口，意思係「含賓周」，引申成「去死啦」。同年8月8日，大約300個市民著住象徵「香港法律已死」嘅黑衫，上街示威，抗議判決偏坦權貴。

大律師陸偉雄事後話，法官口中講家庭背景，係考慮家人會支持被告；而教育背景就反映對方會唔會放棄自己同作出個人努力，佢係咪有錢同係咪讀名校畢業無關；但香港人權監察話，良好背景呢種理據，通常用喺少年犯身上，法官將屢犯者嘅家境當成正面因素，唔係咁恰當。

### 控罪過輕
因為歷史原因，香港就襲警行為有兩條刑罰不一嘅法規，分別係《警隊條例》（第232章）第63條以及
《侵害人身罪條例》（第212章）第36(b)條。其中《警隊條例》最高罰5000元同監禁半年；而《侵害人身罪條例》因針對「襲擊、抗拒或故意阻撓」執勤警員，最高可判監兩年，冇得緩刑。

自2007年起，香港警方曾經24次檢控示威者襲警，無論案情係點，全數都用罰則較重嘅《侵害人身罪條例》檢控。相比之下，對普通市民，就用罰則較輕嘅《警隊條例》去起訴。包致金侄女雖然已經四度襲擊（其中一次不獲提控），但法官仍採用刑事較輕嘅《警隊條例》去檢控，民間人權陣線警權組召集人王浩賢批評警方同律政司亂咁嚟，又話裁判官阮偉明只係按照條例作量刑考慮。

### 輿論
一審判決除咗引起輿論嘩然，重搞到市民上街示威，香港資深大律師李柱銘話社會人士唔應該向法庭施壓，如果法庭見大家群情洶湧，就判包致金侄女坐監，就會變成暴民統治，咁就真係損害香港法治喇。

李大狀承認三次襲警但唔使判監，係「唔尋常」，但Amina今次第一次爆自己有躁鬱症，法官判刑時一定要諗下，判監會令佢變得更差定更好、對社會係咪有好處，佢更話如果由佢做法官，可能都咁判。

佢又話成件事最值得注意係包致金嘅角色，如果無證據話佢干預司法、影響判決，公眾根本冇理據懷疑阮偉明判決受干預。佢又話作為法官，一定要根據檢控方選擇嘅條例而量刑，又將個波推畀律政司，話律政司用罰則較輕、可判緩刑嘅《警隊條例》去檢控當事人，法官只好跟住條例去判案。

### 警隊反應
判刑喺警隊引起好大議論，好多差佬覺得咁好打擊士氣，日後對住呢班「有錢女」，都唔知點搞。至於被人兜巴星嘅警員鄧文偉事後接受蘋果日報訪問時，批評「法制腐敗」，又話自己當差廿年，面對呢啲「有背景有勢力又有錢」嘅人，早就預咗會咁判。

佢被摑嘅片段喺網絡上廣泛傳播，搞到好多人指住佢笑，班網民重笑佢被襲跌倒後喊出「啊」一聲時，演技太差，呢啲影片不斷俾網民拎嚟玩，搞到佢好困擾，喺大陸嘅女朋友話佢「懦弱無能」，分手收場；讀緊小五嘅囡囡上堂時，老師正好講起呢單案，同學馬上指著囡囡講：呢個咪係佢老竇囉，搞到囡囡好唔開心。

2010年8月9號，警司協會、警務督察協會、海外督察協會、警察隊員佐級協會代表，同警隊好多大粒佬高層開會，要求高層支持前線警員提出民事索償。而家工會聯絡緊兩名被襲警員，叫佢哋諗下要唔要提出民事索償。如果去馬，高層同工會都撐佢哋。

## 判監
2010年12月23號中午，Amina 因為違反7項感化令中5項，被判坐六個禮拜監。代表律師即時申請保釋，但被法庭拒絕。晏晝1點半左右，再向東區裁判法院提出保釋，再俾法庭駁回。隨即再向高等法院申請保釋。佢最後坐咗四個禮拜監，喺2011年1月22號按程序提早釋放。

2010年12月24號，高等法院拒絕接受Amina嘅保釋申請。法官話，Amina申請保釋等候上訴以時間緊迫為由，但法庭唔認為係有效理據，因為法庭重未收到裁判法院轉交嘅文件。法官又話，被告係保釋定係還押等候上訴，法庭唔理，加上被告已經有3次襲警紀錄，法官睇唔到佢有乜理由可以上訴得直。2011年1月11號，上訴庭決定將Amina嘅停牌期加長到三年。

## 參考
四眼仔

四眼仔係一部香港伦理片,谭咏麟饰故事主角李锦伦係一个心理犯罪天才。某夜，他雞姦而誤杀一名白粉少年，第二日，他在报上得悉探长 (彭健新饰) 推测凶手係一个白目同性无能大陸人，非常气愤，因此佢向彭探长發出姦殺恐吓電話，被戴骠探长 (由已故香港前艺人董骠饰) 跟到就捉左。

## 主演
譚詠麟,鄧麗盈

鄧麗盈在80年代末一位當紅炸子雞,歌播影視四棲。

而譚詠麟亦係當紅歌吹校長,唱歌一出定必在各大流行榜登上第一位.他在四眼仔電影裏是飾演一個殺手,一改他以往的戲路.可惜,電影並不太賣座.
亨利

**亨利**可以係解：

## 物理學單位
* 亨利（*Henry*）係電感嘅國際單位制導出單位，以美國科學家約瑟·亨利個名命名。

## 人名
亨利係一個起源於日耳曼語族嘅男性名。佢嘅陰性形式係Henrietta。

### 各種異體
亨利喺唔同話嘅形式如下：

* 德文：**Heinrich**
* 英文：**Henry**
* 法文：**Henri**
* 意大利話：**Enrico**
* 西班牙話：**Enrique**
* 葡萄牙話：**Henrique**
* 荷蘭話：**Hendrik**
* 威爾士話：**Harri**
* 丹麥話：**Henrik**
* 波蘭話：**Henryk**

### 名人
#### 德意志同埋神聖羅馬帝國
* 亨利一世 (德意志)，國王
* 亨利二世 (神聖羅馬皇帝)
* 亨利三世 (神聖羅馬皇帝)
* 亨利四世 (神聖羅馬皇帝)
* 亨利五世 (神聖羅馬皇帝)
* 亨利六世 (神聖羅馬皇帝) 
* 亨利七世 (神聖羅馬皇帝)
* 亨利七世 (德意志)，未被公認嘅國王
* 亨利二世 (巴伐利亞)，公爵，即「強辨者亨利」
* 亨利九世 (巴伐利亞)，公爵，即「黑亨利」
* 亨利十世 (巴伐利亞)，公爵，即「驕傲嘅亨利」
* 亨利十二世 (巴伐利亞)，公爵，即「獅子亨利」

#### 英國
* 亨利一世 (英倫)，英倫國王
* 亨利二世 (英倫)，英倫國王
* 亨利三世 (英倫)，英倫國王 
* 亨利四世 (英倫)，英倫國王
* 亨利五世 (英倫)，英倫國王
* 亨利六世 (英倫)，英倫國王
* 亨利七世 (英倫)，英倫國王
* 亨利八世，英倫國王
* 亨利 (幼王)，英倫國王亨利二世嘅王儲
* 哈里王子，修適士公爵，威爾斯親王查理斯二仔

#### 法國
* 亨利一世 (法國)，國王
* 亨利二世 (法國)，國王
* 亨利三世 (法國)，國王
* 亨利四世 (法國)，國王
* 亨利一世·德·洛林，吉斯公爵
* 亨利二世·德·洛林，吉斯公爵
* 亨利一世·德·波旁，孔代親王
* 亨利二世·德·波旁，孔代親王

#### 奧地利
* 亨利二世 (奧地利)，即「向上帝起誓嘅」亨利

#### 用亨利做姓嘅
* 約瑟夫·亨利，美國物理學家
* 歐·亨利，美國作家
* 帕特里克·亨利，美國政治人
* Thierry Henry，法國足球員

#### 其他
* 砵甸乍，香港第一任督憲
* 霍英東，香港生意人同政治人
* 唐英年，香港生意人同政治人
* Henry (藝人)，Super Junior-M成員

## 年號
* 後理皇帝段智興嘅年號「元亨」嘅另一種寫法
叉電器

**叉電器**（），又叫**充電器**，**叉機**，係畀電池或手提電話叉電嘅裝置。所有交流電轉直流電嘅叉機都有火牛。

## 睇埋
*流動叉電器

## 攷
漢族

係中國主體民族，乃至係大中華地區嘅代表民族。其文化喺中國以至東亞影響深遠。漢族佔咗中華人民共和國（91.6%）、中華民國（98%）人口嘅大部份，此外喺星加坡（74.2%）、聖誕島（70%）佔好大比重，同時喺東南亞、北美等世界各地都有分佈。目前漢族人口大概係14億左右，佔全世界人口20%左右，係世界上人口最多嘅族群。雖然係中國嘅主體民族，不過元、清兩代，漢族喺中國係畀異族統治嘅。

喺中華人民共和國嘅官方定義度，漢族同另外55個少數民族組成咗中華民族。漢族分佈好廣、人口好多，地跨中國南北，大到南北中國嘅漢族喺遺傳上係有唔同嘅，噉係因爲喺歷史上一直有「漢化」現象，結果有好多外族就噉樣同化成漢族，所以南北漢人嘅相貌差異會幾明顯，同時漢族又分成好多個民系（分支）。

關於漢族係幾時形成就有得詏，有啲會從文明傳承睇，認爲起碼秦漢時就形成，之後並透過漢化不斷吸納異族而膨脹，甚至可以追溯到先秦上古；亦有學家從現代漢文化嘅成型睇，認爲漢族係明清之際先形成，最起碼係作爲現代民族嘅漢族，因爲吸納異族文化時亦變動咗原先嘅漢文化。而「漢」作爲民族名喺20世紀之前係唔多用嘅，經歷咗民族主義、共產主義等等思潮，先至推廣開、重成爲官方名。而早出埠、避過咗呢啲思潮嘅老趟唐人，反而係自稱爲「唐」。而喺之前，用得更多嘅係「華夏」，同時喺唔同嘅歷史當中嘅唔同地方，對「漢人」、「華夏」嘅定義都有差異。

## 攷
紅磡市政大廈

**紅磡市政大廈**（；）係香港九龍紅磡一座多用途嘅市政建築，嚮馬頭圍道11號，畀區內市民有一啲文娛康樂設施，1996年4月15號啟用。

第一層有紅磡街市，第二層係紅磡街市熟食中心，三至五樓係紅磡市政大廈體育館，而六樓就係紅磡公共圖書館。

## 紅磡街市熟食中心
紅磡市政大廈2樓

## 紅磡市政大廈體育館

紅磡市政大廈3至5樓

## 紅磡公共圖書館

紅磡市政大廈6樓

## 公共交通

## 出面網頁

*紅磡市政大廈體育館
*GovHK香港政府一站通：地區
九龍佐治五世紀念公園

**九龍佐治五世紀念公園**，英文**King George V Memorial Park, Kowloon**，原本為**King George's Field**，係香港嘅公園同遊樂場，嚮九龍官涌，佐敦一帶。佢係喺佐敦道以南，廣東道以東，港景峰同官涌市政大廈以北，廟街同上海街以西。行政上歸油尖旺區。設施有硬地球場、籃球場。

## 史
九龍佐治五世紀念公園喺1940年8月開始起，並喺1941年6月11號晏晝6點，由當年嘅香港輔政司史美（Norman Lockhart Smith）代替因為腳病嚟唔到嘅香港總督羅富國爵士（Sir Geoffry Alexander Stafford Northcote）主持開幕，公園喺1940年10月開始動土，承包商禮記公司（Lai Kee Company）用咗8個月時間，使咗7萬蚊港幣先起好。而正門原本係 Raoul Bigazzi 製作嘅精致中國牌坊式青銅門。公園個名係為咗紀念死咗嘅英王佐治五世，佔地94,000平方呎（8,742平方米），係當時九龍最大嘅公園。公園用仿中國官殿牌樓嘅園林設計，中間重有英王佐治五世嘅銅像添，兩邊都係兒童遊樂設施，包括韆鞦等等，係由「兒童遊樂場委員會」捐出嚟。

香港日治時期，公園嘅設施俾人整壞咗，到1954年3月21號整返好，先可以重開。重開之後，有3個中國式涼亭，並且加咗足球場同埋籃球場呢啲設施。公園正門嘅紅簷綠瓦門樓，一直都係呢個公園嘅特色之一。

1970年代，政府為咗令廣東道接住渡船街，將前者向西移，令公園多咗塊地。嚮1980年代後期，因為喺公園東南邊起咗官涌市政大廈而改建。入面有球場同遊樂場。

附近西南面有港鐵柯士甸站，同埋戲曲中心。

## 禁煙安排
呢個公園除咗指定範圍嘅吸煙區之外，其他地方一律唔准食煙。

## 睇埋
* 香港佐治五世紀念公園（遲過呢個起好，同樣都係紀念英王佐治五世嘅公園）；
* 1941年6月11號，香港嘅中文報紙《大公報》，第六版
* 1941年6月12號，香港嘅英文報紙《士蔑報（Hong Kong Telegraph）》，第2頁

## 出面網頁
*九龍佐治五世紀念公園位置
*九龍佐治五世紀念公園簡介

類:香港遊樂場
新界西

**新界西**（；）係指香港新界西面嘅地區，根據香港行政區劃，範圍包括屯門區、元朗區、荃灣區、葵青區及離島區，亦係香港立法會地區直選嘅選區之一。雖然新界西唔係一個官方嘅地區行政名（只係有新界，冇新界西），但好多政府機構都用新界西作為地區劃分（定義可能唔同）。因為新界西除離島外各區好早已經有公路（青山公路）貫通，發展情況都幾近，居民往來亦比較多。

## 睇埋
* 新界東
九龍西

**九龍西**（）係指香港九龍西部嘅地區，一般嚟講範圍包括九龍城區、深水埗區同埋油尖旺區。傳統上九龍嘅東同西用「火車路」（九廣鐵路英段，家下港鐵東鐵綫）為界，所以九龍城區（即紅磡、土瓜灣、九龍塘等地）喺好多人心目中其實都係屬於九龍東。**西九龍**好多時都有同樣意思。九龍西亦都泛指香港九龍半島西面嘅地區，但唔係一個有嚴格定義嘅地區名（有嚴格定義嘅只係九龍，唔係九龍西）。好多政府機構都用九龍東嚟劃分地區，但定義未必一樣。好似香港聖公會嘅「西九龍教區」同香港警務處嘅西九龍總區嘅範圍就好可能唔同。

另外**西九龍**或簡稱**西九**而家通常用嚟代指西九龍填海區或西九龍文娛藝術區。

## 睇埋
* 西九龍
* 九龍東
* 九龍西選區
番禺學宮

**番禺學宮**係中國一學宮，喺廣州中山四路。學宮多次起落，家下規模，係大清道光十五年重修。中華人民共和國一九五零年佔領廣州之後，學宮累遭破壞。家下係廣州唯一幸存嘅學宮，其餘廣府學宮同南海學宮都拆咗。

## 史
家下廣州，係廣東省城。之不過縣治來講，中華民國之前，係番禺縣地，有時部份，有時全部。大清時東半係番禺，西半係南海。

按大清同治年間所修嘅《番禺縣誌》，大宋淳祐元年，即一二四一年，喺縣東南五里，起咗學宮。

去到大明洪武三年，即一三七零年，知縣吳忠同訓導李昕，喺東城入便。番禺學官自始就係番禺縣嘅縣學，有拜孔子嘅文廟。學官後尾燒毀，到咗十三年，即係一三八零年又重修，之不過最尾又係燒咗。大清佔領省城之後，仍奉舊制，當時地埗叫惠愛大街，近城嘅大東門，側邊就番禺縣衙，而無幾遠係貢院。乾隆十二年，即一七四七年，同道光十五年，即一八三五年，都有重修。一九零六年，改爲八桂中學，係番禺中學堂之一。中華民國惠愛大街改叫惠愛東路。民國十五年，即一九二六年，大部份租過畀毛澤東等人，搞農民運動講習所第六期。

中華人民共和國喺一九五零年佔領廣州。爲咗紀念中國共產黨史迹，一九五三年七月，番禺學官改成廣州農民運動講習所舊址紀念館，工人四百幾人，整咗一年，一九五四年七月十五號開放。呢次改館，學宮大受破壞，面目全非。之不過因爲咁一整，唔似廣府學宮同南海學宮咁慘，連渣都無。一九六一年三月四號，紀念館歸入全國重點文物保護單位。一九六五年維修嗰陣，大成殿金柱挖空朽木，用鋼筋水泥加固，留金柱外皮。

## 建築

清時，番禺學宮規模宏大，成個佔地面積五千四百廿五平方米。佢闊三進，深五進。大門叫欞星門，係大麻石雕。門外有紅石雕成牌坊，其中兩柱係龍，而坊上有小獅六隻。

正中有大成殿、崇聖殿、尊經閣。大成殿最大，主要木造，闊五間，有廿四米七二，進深十四米二二，高十二米六二。

左有鋪、土地寺、科癢、儒學署、明倫堂、光霽堂、八桂儒林、園、廊、名宦寺。

右有鋪、節孝寺、訓導署、忠義孝弟寺、射圃、鄉賢寺、廊等。戟門後便有池，中建石橋，再入係大成門，兩旁有更衣所同東廡西廡。各殿紅牆黃瓦。

家下左右兩路，只拆淨左側明倫堂、光霽堂。而正中重拆浮欞星門、泮池拱橋、大成門、大成殿、崇聖殿、同埋東西廊廡，東齋東牆上嵌有《番禺府縣新生印金章程碑記》等六塊碑刻。

## 出面網頁
*番禺學宮:廣州惟一幸存的學宮，南方都市報
*江山任指點，文字永激揚，南方都市報
*清 廣州 番禺學宮
九龍東

**九龍東**（）係指香港九龍東部嘅地區，一般嚟講範圍包括黃大仙區及觀塘區。傳統上九龍嘅東、西係用「火車路」（即九廣鐵路英段，家下東鐵綫）為界，所以九龍城區（即紅磡、土瓜灣、九龍塘等地）喺好多人心目中其實都係屬於九龍東；早期香港地鐵打算起穿過嗰區嘅鐵路就叫做東九龍綫。有啲政府部門將九龍城區都當係九龍東，但亦有唔少政府部門（好似香港警務處嘅警區）將九龍城區當係九龍西。九龍東唔係一個有嚴格定義嘅地區名稱（有嚴格定義嘅只係九龍，唔係九龍東）；好多政府機構都用九龍東嚟劃分地區，但定義未必一樣。

**東九龍**好多時都有同樣意思，好似係香港聖公會嘅東九龍教區。但更多時係指東鐵綫以東嘅地方，即係九龍城區、黃大仙區同觀塘區三區的總和。

## 睇埋
* 九龍西
* 九龍東選區
寶琳路

**寶琳路**係香港新界將軍澳北面一條主要嘅路，分為**寶琳路**、**寶琳北路**同埋**寶琳南路**，分別駁住九龍嘅秀茂坪去到茅湖仔，同埋茅湖仔去到調景嶺。條路經過嘅寶琳區、寶林邨、寶達邨同寶琳站個名都係間接或者直接咁因為呢條路而改。

## 史
寶琳路係喺1955年開始起，由調景嶺同茅湖仔一帶連接去馬游塘安達臣道，方便靈實肺病療養院運載病人同物資往返調景嶺。「寶琳」係靈實肺病療養院惠施霖牧師太太個名。之後，香港政府開始發展將軍澳，加上因為政府要發展調景嶺，所以將原本條寶琳路改做雙線雙程嘅行車路，由馬游塘整長去秀茂坪，而茅湖仔去調景嶺嘅路段就改名做寶琳南路，方便喺茅湖仔以北起一條寶琳北路延伸去將軍澳新市鎮，工程最後嚮1987年完成。

## 交通
自從去彩虹嘅九龍巴士90線嚮1996年取消之後，而家就無途經寶琳南路嘅公共交通，但係就可以搭經過靈寶醫院或翠林邨嘅巴士或者小巴，喺寶琳路路口嘅分站（近康盛花園）落車去到。
**交通路線列表**
;巴士

;專線小巴



## 沿路屋邨/屋苑或鄉村
### 屋邨/屋苑
*寶達邨
*康盛花園
*翠林邨
*景明苑
*寶林邨
*欣明苑
*英明苑
*景林邨

### 鄉村
*馬游塘村
*茅湖仔村
*將軍澳村

## 參攷
新界東

**新界東**（；）係香港立法會地區直選嘅選區之一，指香港新界東面嘅地區。根據香港行政區劃，範圍包括沙田區、大埔區、北區同埋西貢區（包括將軍澳），亦係五個選區入面面積第二大嘅選區。除咗立法會地區直選之外，「新界東」唔係一個有嚴格定義嘅地區名（有嚴格定義嘅只係得新界，而唔係新界東），好多政府機構都用新界東做地區劃分，但定義未必一樣。新界東除咗西貢鄉郊之外各區都已經有鐵路（港鐵東鐵綫、將軍澳綫同馬鞍山綫）同公路（大埔公路），發展上比較接近。沙田區同埋西貢區之間就由西沙路連接。

## 睇埋
*新界西
陳雲

**陳雲**係個中文名，可以指：
*陳雲 (中共)：已故中國共產黨領導人，做過中共中央政治局常委、中央紀律檢查委員會第一書記、中央顧問委員會主任等職
*陳云根，筆名**陳雲**，香港學者，嶺南大學中文系副教授
*陳雲 (經濟學家)：經濟學家
*陳雲 (乾隆進士)：乾隆年間榜眼，清朝政治人物
*陳雲 (演員)：香港粵語長片演員

重有：
* 陳雲 (電視劇)：2013年播映中國大陸電視劇
翠林邨

**翠林邨**係香港將軍澳翠林西北嘅公屋，係香港房屋委員會底下嘅屋邨。嚮1988年落成，係繼寶林邨之後嘅第二條公共屋邨，亦係將軍澳區內唯一一個唔係喺填海區起嘅公屋。之後嚮2005年8月喺租者置其屋計劃最後一期將邨內部份單位賣畀租戶，成立咗業主立案法團管理屋邨事務。

**景明苑**係一個居者有其屋屋苑，喺翠林邨側邊，總共有三座樓，嚮1988年落成。

## 位同史
翠林邨同景明苑一齊喺將軍澳寶琳區西嘅山上，同康盛花園對望。喺翠琳路同寶琳北路嘅交界上。

嚮1985年，將軍澳發展第一期嘅填海區工程完成。1988年將軍澳第一個公共屋邨寶林邨正式起好，之後喺山上嘅翠林邨都起好埋。因為寶林邨有沉降問題，所以部份居民被安排搬去山上嘅翠林邨，因此呢條邨慢慢有生氣。

## 屋邨資料
### 翠林邨

### 景明苑

### 公共設施
*翠林商場
**地下即係一樓係巴士總站；二樓係街市（由領匯接管）並駁住景明苑；三樓係商店同連接停車場，四樓冇電梯連接，係領匯同議員譚領律嘅辦公室同埋大家樂嘅雅座；五樓係商場骨幹，所有商場舖頭都係連接所有樓宇嘅集中地。
*翠林體育館
*翠林停車場
*翠林社區會堂
**連接商場二至四樓。
*康林同安林停車場

## 教育
### 幼稚園
*明愛翠林幼兒學校
*翠林邨浸信會幼稚園

### 小學
*拔萃女小學（2009年4月-2011年8月做咗學校嘅臨時校舍）

### 部分已停辦嘅小學
*葛量洪校友會將軍澳學校（被政府殺校時已停用，現今係青年學院）
*香港道教聯合會湯鄧淑芳紀念學校（被政府殺校時已停用，2009年4月-2011年8月成為咗拔萃女小學臨時校舍，現今係香港中文大學專業進修學院將軍澳教學中心）

### 特殊學校
*匡智翠林晨崗學校

### 職業訓練學校
*青年學院

### 專上教育
*香港中文大學專業進修學院

## 交通

翠林邨係總站嘅路線：
*巴士：95、95M
*小巴：17、17M

經過翠林邨嘅路線：
*巴士：93A、93K、93M、98A、98C、98P、290、290A、290B、290X、296M、690、690P、798A、A29P、E22A、N293、N29、N691
*小巴：12、12A、15、15M、15P、19S、105、105S、106、111

## 呢條邨區議員
*石志強（民主黨），1994年-2007年
*譚領律（公民力量、新民黨），2008年-2019年
*蔡明禧，2020年-

## 參考

## 連出去
*房委會翠林邨資料
*將軍網
*上帝之城將軍澳
*香港租者置其屋末期9月推出 大紀元
Bedford SB

**Bedford SB**係英國Bedford Vehicles出嘅一款大型單層巴士底盤，佢喺1950年亮相，並取代Bedford OB。

Bedford SB同佢取代嘅OB型一樣係前置引擎設計，不過佢嘅司機位搬前咗去引擎側邊。佢可以配Bedford自己嘅引擎，但亦有一段時間可以揀Perkins或者利蘭引擎。

喺1968年，Bedford嘅母公司通用汽車畀咗SB電腦化嘅型號名，其中SB3稱為**NFM**，而SB5就稱為**NJM**。

Bedford SB除咗喺英國本土用之外，亦有被運出口。SB型喺1986年停產，喺三十幾年內出咗超過五萬架。
福特R-series

**福特R-series**係美國福特汽車喺英國出嘅一款大型單層巴士及客車底盤，1965年亮相。

R-series採用前置引擎設計，而佢嘅頭軸移後咗，令車門可以擺喺車廂最前面。佢一般係配福特引擎同埋棍波，但自1970年代起亦可以揀Allison自動波。引擎初頭係打直擺嘅，但喺1977年福特推出引擎打斜擺嘅R-series。

福特R-series初時有**R192**同埋**R226**兩款，1970年代出現**R1011**、**R1014**同埋**R1114**等版本，1980年代再出現**R1015**同埋**R1115**。

R-series除咗喺英國本土用之外，亦有被運出口。R-series喺1985至1986年期間宣告停產，自此福特再冇喺英國出大型巴士。